Levi centar – fikcija - Haaretz - Peščanik - Dev\nU izraelu je nedavno otkrivena nova grupa Marena: veliki broj ljudi u tajnosti praktikuje jednu veru, dok izjavljuje pripadnost drugoj. Međutim, nije reč o novoj grupi španskih Jevreja koji su pre nekoliko stotina godina zbog ugrožene egzistencije nominalno prešli u hrišćanstvo. Ovde se radi o desničarskim partijama, koje iz potpuno nejasnih razloga ne žele da se izjasne kao takve i guraju se i sklanjaju ispod anemičnog naslova koji ovdašnji mediji oduševljeno zovu levim centrom.\nPojava nije nova, ali je radikalizovana u okviru novih izbora. Ovaj presedan je već pre nekoliko godina omogućila stranka Kadima. Ta mešavina sastavljena od preletača iz Likuda i desnog krila laburističke Avode, kreacija bivšeg premijera Arijela Šarona, nikada nije pogurala nijedan levičarski stav. Kada pogledamo rezultate, a ovde mislimo na ratove, ubijene i štetu na obe strane, Kadima se pokazala kao partija koja stoji desnije od samog Likuda.\nFikcija o Kadimi kao vuku u jagnjećoj koži rasplinula se neverovatnom brzinom. Nikada se jedna partija nije toliko smanjila, od 29 mandata koliko je dobila na izborima 2006. do otprilike dva mandata, koliko im sada istraživanja predviđaju. Međutim, čini se da prirodi nije svojstvena praznina i da mehurić levog centra teži da se ponovo napuni.\nPartija Ješ Atid, na čijoj listi za Kneset se kao prvi nalaze Jair Lapid i Jaakov Peri, opisuje se kao obećavajuća naslednica Kadime. Pitanje koje Lapid postavlja „Gde je novac?“ zaista je na mestu, jer pokušava da se pozove na izraelske patološke prioritete. Međutim, činjenica je takođe da ovo pitanje postavljaju ljudi koje se pojavljuju na listi časopisa Forbs kao vlasnici desetine miliona šekela i to izaziva nelagodu.\nDa li je generalni direktor banke, koji tu funkciju vrši i kod jednog operatera mobilne telefonije, autentični predstavnik srednjeg sloja, ili grupe koja je povezana na relaciji kapital-vlast? Lapidove poslednje izjave o potrebi da se „rešimo Palestinaca“ i o njegovoj nameri da svoju političku platformu predstavi baš u Arijelu (najvećem ilegalnom jevrejskom naselju na okupiranim teritorijama), pokazuju da je njegovo mesto na desnici.\nO ministru odbrane Ehudu Baraku i njegovoj partiji Acmaut nema smisla ni govoriti. Pitanje je da li će uopšte preći cenzus. Ali saradnja ministra odbrane Baraka i predsednika vlade poslednjih godina, njegova do skoro oduševljena podrška ratu u Iranu, kao i njegova borba za povećanje budžeta za odbranu na uštrb novca koji država odvaja za socijalna davanja i obrazovanje, pokazuju da je ova stranka još jedna prerušena desničarska partija. Barakov patetični prekid sa Netanijahuom u trenutku kada je namirisao približavanje izbora i njega pretvara u Marena, koji može da deli svoje stavove sa levim centrom, dok postupa kao pravi desničar.\nLider Laburističke partije Avoda, Šeli Jahimovič, predlaže osvežavajuću alternativu: socijaldemokratski model uređenja društva i ekonomije. U ovoj partiji je skoncentrisan deo energije protesta od prošlog leta. Priključili su joj se vođe tih protesta, Stav Šafir i Icik Šmuli. Međutim, sramotne pohvale koje je Šmuli izrekao o Netanijahuu otkrivaju ga kao Marena. I izbegavanje Šeli Jahimoviča da jače naglasi političku alternativu obavezuje nas da ovu stranku definišemo kao partiju centra.\nVreme je da skinemo maske. Nema podela na levici, to jest u Izraelu nema nijedne partije levog centra. Među cionističkim partijama postoji jedna levičarska partija i to je Merec. Postoji jedna partija centra – Avoda. Ješ Atid, Acmaut i Kadima su desničarske partije i bilo bi dobro da se kao takve i odrede i uzmu glasove Likudu i Avigdoru Libermanu (Israel Bejtejnu), a ne levici. Ne bi bilo dobro da se ovi izbori protraće na borbu između desnice i njenog dvojnika prerušenog u levicu.\nAvner Šalev, Haaretz, 22.10.2012.


7. novembar 2018. Sastanak predstavnika neformalne Zelene poslaničke grupe sa Odborom za životnu sredinu i vanredne situacije Stalne konferencije gradova i opština\nČlanovi neformalne Zelene poslaničke grupe Nada Lazić, Jasmina Karanac, Gordana Čomić, Dijana Vukomanović, Dubravka Filipovski i Branimir Jovanović održali su radni sastanak sa članovima Odbora za zaštitu životne sredine i vanredne situacije Stalne konferencije gradova i opština na temu: Prepreke u sprovođenju Zakona o zaštiti životne sredine na lokalu.\nOtvarajući sastanak, koordinatorka neformalne Zelene poslaničke grupe Nada Lazić istakla je značaj povratnih informacija koje narodni poslanici dobijaju od predstavnika lokalnih samouprava, koje se odnose na primenu propisa iz oblasti zaštite životne sredine.\nSaša Đorđević, predsednik opštine Gadžin Han i predsednik Odbora za zaštitu životne sredine i vanredne situacije Stalne konferencije gradova i opština obavestio je prisutne o tome da je ovaj Odbor Stalne konferencije gradova i opština veoma aktivan i da je već definisao određene predloge i smernice, kada se radi o ovoj temi. Ukazao je i na probleme koje lokalne samouprave imaju u sprovođenju Zakona o komunalnim delatnostima.\nĐorđe Staničić, generalni sekretar Stalne konferencije gradova i opština, istakao je da SKGO doprinosi stvaranju adekvatnog pravnog okvira za delovanje lokalne samouprave na zaštiti i unapređenju životne sredine, prevenciji i upravljanju vanrednim situacijama, vodeći računa da interesi jedinica lokalnih samouprava budu predstavljeni u dijalogu sa nacionalnim institucijama. SKGO nastoji da utiče i na razvoj lokalnih kapaciteta za sprovođenje odgovorne lokalne politike u ovim oblastima. Osvrnuo se na izmene i dopune Zakona o lokalnoj samoupravi iz juna ove godine, istakavši aktivnu ulogu SKGO u procesu donošenja ovog zakona (zajedno sa Ministarstvom državne uprave i lokalne samouprave, SKGO organizovala je proces javne rasprave o nacrtu ovog zakona u kojem su učestvovali predstavnici velikog broja gradova i opština u Srbiji). Kao važnu izmenu, istakao je ostvarivanje međuopštinske saradnje. Izrađeni su modeli lokalnih akata koje je potrebno uskladiti usled izmene ovog zakona do kraja godine, prvenstveno Statuta jedinica lokalne samouprave. U saradnji sa Ministarstvom, radi se na izradi modela ugovora o međuopštinskoj saradnji u različitim oblastima, kako bi se pomoglo njeno intenziviranje u praksi, a organizovaće se i regionalne obuke za sve lokalne samouprave za praktičnu primenu novih zakonskih rešenja.\nU diskusiji koja je usledila, predstavnici lokalnih samouprava ukazali su na probleme sa kojima se suočavaju (nedostatak kako finansijskih, tako i kadrovskih kapaciteta). Dati su i primeri međuopštinske saradnje na kojima se radi kako bi se smanjili rizici od prirodnih katastrofa. Ukazano je na to da se u praksi, dogovori među lokalnim samoupravama teško postižu, npr. kada se radi o izgradnji regionalne deponije, pa je iz tog razloga zakonom potrebno propisati obavezu regionalnog pristupa u rešavanju ovakvih pitanja. Istaknuto je da postoje veliki problemi kada se radi o upravljanju otpadnim vodama i vodosnabdevanju pijaćom vodom, zbog neodgovornog ponašanja lokalnih samouprava. Skrenuta je pažnja na problem koji može nastati u vezi sa kvalitetom pijaće vode usled zagađenja vodotokova otpadnim vodama, kao i na probleme na teritoriji AP Vojvodina koji se odnose na ispravnost vode u bunarima, jer nikada nije rađeno ispitivanje kapaciteta.\nU nastavku sastanka, Ivan Karić državni sekretar u Ministarstvu životne sredine, upoznao je prisutne sa tokom priprema Pregovaračke pozicije za Poglavlje 27.\nRealizaciju sastanka podržala je Kancelarija Programa Ujedinjenih nacija u Srbiji (UNDP) u okviru projekta "Jačanje kapaciteta za unapređeno sprovođenje međunarodnih sporazuma iz oblasti zaštite životne sredine", koji finansira Globalni fond za životnu sredinu (GEF).\nDelegacija Narodne skupštine učestvovala na VI forumu „Svetost materinstva“\n55. sednica Odbora za spoljne poslove


Srpski radikali upozoravaju na tempiranu ekološku bombu! | Srpska radikalna stranka\nSrpski radikali upozoravaju na tempiranu ekološku bombu!\nOdbornička grupa „Dr Vojislav Šešelj – Srpska radikalna stranka“ u Skupštini Grada Novog Sada nije podržala Predlog plana kvaliteta vazduha u Anglomeraciji „Novi Sad“ za period 2017-2021 godine, usled činjenice da postoje brojna nerešena pitanja u vezi sa zaštitom životne sredine na teritoriji Grada Novog Sada.\n„Prema ovom dokumentu, Novi Sad zauzima površinu od 69 917, 2 ha, a od toga zelenim površinama pripada svega 3 298 ha, što je nedopustiv podatak, imajući u vidu koliko zelenilo u jednom gradu utiče na zdravlje i kvalitet života njegovih stanovnika. Postavljamo pitanje Gradskoj upravi za zaštitu životne sredine šta se dešava sa izradom Katastra zele\nnih površina na teritoriji Novog Sada, koji podrazumeva precizno lociranje i tačno definisanje svih vrsta zelenila sa kojim kao Grad raspolažemo?“ – rekla je Marina Nedeljković, odbornik Srpske radikalne stranke u Skupštini Grada Novog Sada.\nIako je jedan od ciljeva aktuelne gradske vlasti bio to da Novi Sad postane „zeleni grad“, kako se u zvaničnim dokumentima navodi, jasno je da smo još uvek daleko od tog ideala. U prilog tome, govori i odluka o izgradnji velike regionalne deponije, koja predstavlja pravu tempiranu ekološku bombu, potencijalno vrlo opasnu za sve Novosađane.\nli zaista možemo ozbiljno da razgovaramo o izveštajima o kvalitetu vazduha na teritoriji grada, kada smo letos imali situaciju da je gradska deponija gorela bez prestanka mesec dana? Srpska radikalna stranka je jedina stranka koja se već godinama u Skupštini Grada Novog Sada protivi planu o izgradnji velike regionalne deponije u neporednoj blizini gusto naseljenih prigradskih delova Klise, Slane Bare i Vidovdanskog naselja, ali i Nemanovaca, Pejićevih salaša, Čeneja i izvora vode „Ratno ostrvo““ – istakla je Marina Nedeljković, odbornik Srpske radikalne stranke u Skupštini Grada Novog Sada.


Aplikacija za veću bezbednost na pružnim prelazima u Srbiji – ZoomUe\nInfrastruktura / Saobraćaj / Servis / Top vesti\nAplikacija za veću bezbednost na pružnim prelazima u Srbiji\nby Zoran Đurović · 10 септембра, 2020\nBEOGRAD – Akcionarsko društvo “Infrastruktura železnice Srbije” saopštilo je da je napravilo aplikaciju “Pružni prelazi”, koja korisnicima pruža potpune informacije o svim pružnim prelazima u Srbiji i tako putovanje čini bezbednijim.\nBesplatna aplikacija korisnike na vreme informiše da se približavaju pružnom prelazu i na taj način upozorava da se u saobraćaju ponašaju odgovorno i pažljivo, navedeno je u sasopštenju.\n“Bezbednost saobraćaja na putnim prelazima prioritetan je zadatak i cilj ‘Infrastrukture železnice Srbije’ i svakodnevno se unapređuje u interesu svih učesnika u saobraćaju, sa ciljem da se spreče nesreće i sačuvaju ljudski životi”, navodi se u saopštenju.\nAplikacija je pripremljena za Android mobilne uređaje i može se preuzeti sa Gugl plej prodavnice.\nZa rad aplikacije neophodna je samo veza sa internetom i da GPS uređaj na telefonu bude uključen, odnosno da može da se locira položaj korisnika aplikacije.\nKada se korisnik aplikacije nađe u zoni putnog prelaza, aplikacija daje zvučna i vizuelna upozorenja na 500, 300 i 100 metara udaljenosti od pružnog prelaza.\nAplikacija takođe omogućava korisnicima da ”Infrastrukturi železnice Srbije” pošalju fotografiju ili video snimak događaja sa pružnih prelaza i ostave svoj komentar, a rukovodstvo i stručne službe tog preduzeća svakodnevno će pratiti i analizirati sve dobijene informacije kako bi se ostvarila dvosmerna komunikacija sa građanima.\nTags: železnički saobraćaj\nby branko · Published 19 јануара, 2016\nNext story Komšinica za primer (VIDEO)\nPrevious story Rekreativna „MOUNTAIN BIKE“ trka na Zlatiboru (VIDEO)


Vakcinisano približno 90 odsto korisnika socijalnih ustanova\nMinistarka za rad, zapošljavanje, boračka i socijalna pitanja u Vladi Republike Srbije Darija Kisić Tepavčević izjavila je da je do ovog momenta vakcinisano oko 90 odsto korisnika ustanova socijalne zaštite i nešto manje od 80 odsto svih zaposlenih u ovim ustanovama.\nKisić Tepavčević je, gostujući u Jutarnjem dnevniku Radio-televizije Srbije (RTS), navela da je u toku jučerašnjeg dana po prvi put nakon godinu dana detektovan jednocifren broj korisnika koji su pozitivni.\nPrema njenim rečima, korisnici ustanova socijalne zaštite pokazali su se kao izuzetno odgovorni i savesni i pokazali su šta znači briga za sopstveno zdravlje i briga za kolektiv, što se odrazilo na pad učestalosti oboljevanja.\nU toku jučerašnjeg dana, po prvi put nakon godinu dana, detektovan je jednocifren broj korisnika koji su pozitivni, ponovila je ona i objasnila da to ne znači da su ti pozitivni zabeleženi u toku prošlog dana, nego je to ukupan broj svih pozitivnih čija je pozitivnost praktično otkrivena prethodnih nedelja.\nKisić Tepavčević je podsetila na to da su od pre dva meseca, uz određene uslove, dozvoljene i posete u domovima za stare.\nDozvoljene su posete, odlasci, za sve vakcinisane korisnike nije potrebna ni izolacija nakon povratka u kolektiv. Međutim, i dalje je potrebno poštovanje svih epidemioloških mera da se ponovo ne bi desilo unošenje virusa, istakla je ministarka.\nGovoreći o vakcinaciji mladih, ona je navela da oni na početku kao i svuda u svetu nisu bili prioritet za vakcinaciju, ali da se sada situacija menja.\nPrioritet su bili najstariji sugrađani, zatim oni sa hroničnim oboljenjima i oni koji su bili profesionalnio najugroženiji. Tako ako sada pogledamo procenat vakcinisanih po uzrasnim grupama svuda u svetu je najmanji u najmlađim uzrasnim grupama jer oni nisu bili prioritet, ali sada je došao red na njih.\nUpravo njima je pripala uloga da daju završni udarac ovom virusu, poručila je Kisić Tepavčević.


Treće noći Exita rokenrol magija Grete Van Fleet i Solomunova rapsodija na Areni – CLUBBING.RS\nJuly 7, 2019 • No Comments •EXIT Festival Izveštaji\nNoć je obeležio čistokrvni rokenrol američke grupe Greta Van Fleet, sastava o kojem se najviše priča na svetskoj muzičkoj sceni u poslednjih godinu dana. Mladi heroji i “spasioci rokenrola” kako su ih mnogi prozvali, opravdali su i najviša očekivanja sa besprekornom svirkom uživo i fanatičnim zanosom na sceni kakav je karakterističan samo za stadionske rok zvezde!\nAtmosferu na glavnoj bini visoko je podigao fascinantni Tom Walker, koji je pred početak svog planetarno obožavanog hita „Leave a Light On“ pozvao publiku da žive čisto i bez narkotika, nakon čega je zajedno sa oduševljenom publikom otpevao jedan od najvećih svetskih hitova.\nJedan od zasebnih brendova unutar Exita je i čuveni izlazak sunca nad mts Dance Arenom koji je publika je doživela uz svetskog DJ maga Solomuna i njegovu planetarno poznatu „+1“ žurku. Šef svetske house scene poreklom sa Balkana, uz svoje goste i jednim od vodećih DJ dueta Tale of Us, napravio je pravu šestočasovnu rapsodiju i doneo zvuk Ibice u spektakularni amfiteatar mts Dance Arene.\nGroznicu subotnje večeri na glavnoj bini upotpunile su i indie nade Buč Kesidi i harizmatični Dub FX koji je još jednom svima prisutnim isporučio jedinstveni nastup uz pesme poput „Love Someone“, a hitmejkersku notu pružio je i Mahmut Orhan uz pesme „Feel“ i „Save Me“. Za magičnu noć na mts Dance Areni, pored Solomuna i Tale of Us, pobrinuo se i popularni tandem Adriatique,kojem je ovo ujedno bio i premijeran nastup na EXIT festivalu, kao i holandski producent balkanskog porekla Satori!\nPubliku prepune Addiko Fusion bine na noge je digla proslavljena Bassivity Showcase ekipa uz vodeće regionalne muzičke zvezde među kojima su bili Fox, Surreal, Senidah i Sara Jo, a žestoki program upotpunili su i rap šefovi Frankie Kontra Indigo i world music majstori Kal. Energije nije manjkalo ni na Cockta Beats bini uz neodoljive Black Serbs sa kojima je publika u glas pevala „Ballin Like Jokic“, te specijalni nastup našeg najpoznatijeg jutjubera Baka Prase, a na Explosive bini su Spermbirds, Total Chaos i Siberian Meat Grinder još jednom pokazali zašto je upravo ovo najekstremnija bina festivala! Trećeg dana festivala, na No Sleep Novi Sad bini, pod okriljem nadaleko poznatog gruzijskog kluba Bassiani, nastupila je beskompromisna underground ikona DVS1, kao i JASSS, Dadub i NDRX.\nNa EXIT festivalu održana je i promocija nove nacionalne humanitarne kampanje „Da i za mene bude mesta – izgradimo vrtiće zajedno“ koju organizuju Fondacija Novak Đoković i Exit Fondacija, uz podršku Radio televizije Srbije. Globalna direktorka fondacije Novak Đoković, Jelena Đoković, kao i osnivač EXIT festivala, Dušan Kovačević, predstavili su saradnju i pozvali javnost da se priključi tako što će poslati poruku na poseban humanitarni broj 2205, koji simbolično predstavlja datum Novakovog rođendana, a cena poruke iznosi 100 dinara.\nOPENS State of EXIT zonu festivala je posetio šef Delegacije Evropske unije u Srbiji, ambasador Sema Fabrici, koji je uz predsednika Vlade Vojvodine, Igora Mirovića, kao i Ivana Petrovića iz EXIT fondacije, predstavio akciju “Vrati prirodi – Pridruži se i posadi drvo”.\nU pitanju je akcija sadnja drveća na nekoliko lokacija u Vojvodini tokom jeseni koju organizuje Delegacija Evropske unije u Srbiji, EU info mreža, EXIT fondacija i Omladinska prestonica Evrope Novi Sad (OPENS). Na OPENS State of EXIT zoni, posetioci mogu svojim koracima da pomognu u oslikavanju krošnje drveta na platnu i tako se prijave za akciju sadnje drveća. Festivalska publika za ovu ekološku akciju može da se prijavi večeras na festivalu i ovde.\nŽurka se nastavlja i danas, a poslednjeg dana EXIT festivala na glavnoj bini publiku očekuje prava vožnja kroz hip-hop žanrove, jer stiže jedan od najuticajnijih britanskih grime zvezda Skepta, a za veliko nedeljno finale pobrinuće se i besprekorni MC iz Bruklina, Desiigner, kao i urban jazz umetnica IAMDDB.\nVodeći DJ duo Dimitri Vegas& Like MIKE na glavnoj bini prirediće spektakularan šou prepun hitova, a na mts Dance Areni priprema se velika završnica koju će omogućiti detroitski techno virtouz Jeff Mills, junakinja novog doba Amelie Lens, te jedan od najboljih DJ-eva današnjice Dax J. Na No Sleep bini željno se iščekuje svetski poznata „All Day I Dream“ žurka, a ovaj house doživljaj lično će da predvodi legendarni DJ guru Lee Burridge, sa kojim dolaze i njegove najistaknutije vedete Sebastien Leger, YokoO i Newman!\nNišta manje zanimljivo neće biti nina Addiko Fusion bini gde će se uživati uz spektakularni nastup nekadašnje frontmenke benda Nightwish neverovatnog vokala, čuvene Tarje, kao i nastup maestra panonske šansone, legendarnog Zvonka Bogdana. Eksplozivna energija publiku očekuje i na Cockta Beats uz nastup Vojka V, High 5 i Krankšvester,a za završno „prženje“ u nedelju na Explosive bini zaduženi su Soilwork, Enforceri Entombed A.D!\nTags: Adriatique, Bassivity Showcase, Buč Kesidi, Dadub, Dub Fx, DVS1, Exit, Greta Van Fleet, JASSS, Mahmut Orhan, NDRX, Satori, Solomun, Spermbirds, Tale of Us, Tom Walker, Total Chaos


REZULTATI STUDIJE Čak 91 PROCENAT onih koji su preležali koronu ima JEDNU ZAJEDNIČKU STVAR - Zena.rs\nKovid-19 jeste respiratorna bolest, ali ne utiče samo na pluća već i na ostale organe i to na način koji zabrinjava naučnike.\nKovid može da trajnije ošteti ne samo pluća već i na ostale organe Foto: Profimedia\nSaznanja naučnika govore o tome da kovid-19 kod pojedinih pacijenata može da značajno ošteti rad bubrega, jetre, srca i mozga. I to na duže staze. Nedavno istraživanje je pokazalo je da čak 91 odsto pacijenata koji su se "oporavili" ima barem jednu dugotrajnu komplikaciju ove bolesti, piše "Best life".\nNove procene: Ovoliko ljudi na svetu boluje od KORONE i evo zašto je ta brojka ALARM za ogroman broj ljudi na planeti\nNova otkrića rezultat su istraživanja sprovedenog na 965 pacijenata koji su se oporavili od kovida-19 u Južnoj Koreji, prenosi Rojters. Naučnici su saopštili da je 879 ispitanika, odnosno njih 911 odsto, reklo da je ima jedan dugotrajni simptom. Umor je bio najčešći simptom (zabeležen je kod 26 odsto pacijenata), a poteškoće sa koncentracijom zabeležene su među 25 procenata pacijenata, prema Korejskoj agenciji za kontrolu i prevenciju bolesti (KDCA).\nKomentarišite aktuelne teme na ana rs i postanite član najčitanijeg ženskog foruma u regionu.\nBrojni pacijenti rekli su da imaju i psihološke probleme i dugotrajni gubitak čula ukusa i mirisa, kod pojedinih je ova posledica bila prisutna i nekoliko meseci nakon završetka bolničkog lečenja.\nRezultati istraživanja su još jedan dokaz da nemali broj osoba koje su preležale koronu bori sa dugotrajnim posledicama ovog oboljenja.\nSvetska zdravstvena organizacija nedavno je objavila da su dugotrajni simptomi poput umora, kašlja, glavobolje i gubitka čula ukusa i mirisa i dalje česti među populacijom od 18 do 34 godine i to dve do tri nedelje nakon što su dobili pozitivne rezultate testiranja.\nU istom izveštaju piše da je 40 odsto pacijenata koji su preživeli pandemiju SARS-a 2003. godine, koja je, takođe, bila izazvana korona virusom, pokazivalo simptome hroničnog umora koji su trajali tri i po godine nakondijagnoze. Agencija je zaključila da postoje sve veći dokazi dugotrajnih zdravstvenih komplikacija koje utiču na srce, pluća, mozak i mentalno zdravlje pacijenata.\nTreba pomenuti i izveštaj Centara za kontrolu i prevenciju bolesti (CDC) iz jula koji je pokazao da se 35 odsto ispitanih pacijenata nije potpuno oporavilo ni dve do tri nedelje nakon pozitivnog testiranja na virus, a mnogi su rekli da se osećaju umorno. Pojedini stručnjaci veruju da bolest može da izazove sindrom kroničnog umora poznat kao mijalgijski encefalomijelitis.\nSrpski kardiolog upozorava na POSLEDICE KOJE OSTAVLJA KOVID: Svi koji su preležali virus treba da URADE OVU STVAR


Naučnici pronašli „Trojanskog konja“ koji ćelije raka tera da se samouništavaju -- Zdravlje -- Sott.net\nSre, 30 Ruj 2020 20:26 UTC\nIsta efikasnost kao lekovi, ali bez propratnih neželjenih efekata\nU jednoj od najnovijih eksperimentalnih metoda koju su naučnici uveli u lečenju raka, koristi se napad skrivenog "Trojanskog konja" koji podstiče ćelije raka da se samounište - sve bez upotrebe bilo kakvih lekova.\nKljuč ove nove metode koju su primenili istraživači u Singapuru je upotreba nanočestica obloženih specifičnom aminokiselinom nazvanom L-fenilalanin, jednom od nekoliko kiselina koje ćelije rata koriste za svoj rast. Naše telo ne stvara L-fenilalanin, već ga apsorbuje iz mesa i mlečnih proizvoda.\nNaučnici su tokom eksperimenta na miševima pomoću nanočestica zvanih Nanoskopik fenilalanin porozna aminokiselina (Nano-pPAAM) uspešno uništili ćelije raka jer su je one doživele kao "prijateljsku aminokiselinu" i apsorbovale je, posle čega je kiselina u njima podstakla proces samouništenja.\nNaime, nanočestice su u ćelijama raka pokrenule prekomernu proizvodnju reaktivnog oblika kiseonika, što je uništilo kancerogene ćelije dok su okolne, zdrave, ostale netaknute, piše Sajens alert.\n"Suprotno uobičajenim metodama, koristili smo nanomaterijal kao lek, a ne kao prenosioca leka. Nano-pPAAM ima selektivna razarajuća svojstva koja se sama aktiviraju bez ikakvih podsticaja. Aminokasilina L-fenilalanin deluje kao 'trojanski konj' koji iznutra uništava ćelije raka", napominje profesor Dalton Tej sa Univerziteta Nanjang u Singapuru.\nU eksperimentu se pokazalo da je Nano-pPAAM ubio oko 80 odsto ćelija raka dojke, kože i želuca kod miševa, približno isto koliko uspevaju i trenutni lekovi za hemioterapiju, ali bez svih neželjenih efekata. Iako opasana za ćelije raka, ova supstanca se zaniva na nanočesticama silicijum-dioksida koje su američki regulatori hrane i lekova klasifikovali kao sigurne za ljude.


NovaEnergija.net » Veliko interesovanje za bioskopski maraton u Areni Cineplex: U sredu svi filmovi po ceni od 150 dinara! Veliko interesovanje za bioskopski maraton u Areni Cineplex: U sredu svi filmovi po ceni od 150 dinara! – NovaEnergija.net\nVeliko interesovanje za bioskopski maraton u Areni Cineplex: U sredu svi filmovi po ceni od 150 dinara!\nwritten by Jelena Jovičić August 21, 2017\nU sredu, 23. avgusta Arena Cineplex organizuje akciju Bioskopski maraton koja će predstaviti pravi praznik za filmofile i decu. Tokom celog dana, počevši od najranijih termina i animiranih filmova za decu, pa sve do kasno u noć i posle ponoći, posetioci će uživati u najnovijim filmovima sa aktuelnog repertoara po ceni od samo 150 dinara! Uz specijalnu ponudu Maratonskog kombo paketa koji podrazumeva kokice i sok takođe po ceni od 150 dinara, ljubitelji sedme umetnosti imaće priliku da izaberu više filmova, po svom ukusu naprave maratonski program i rashlade se u Areni tokom celog dana i noći po najpovoljnijim cenama ulaznica, kokica i pića. Za najmlađe organizovana je posebna zabava u prepodnevnim terminima u vidu radionica i zanimljivih igara uz neprikosnovene Haos animatore. Kako za ovom akcijom vlada veliko interesovanje, preporučujemo ljubiteljima bioskopa da na vreme nabave ulaznice.\nNajnovije blokbastere i spektakle kao što su Spiderman 3D, Mračna kula, Vozač, Atomska plavuša, Otkačene trudnice, Anabel 2, Mame u provodu, Valerijan 3D, Dunkirk, Tvrd orah 3D, Emoji, Grozan ja 3D, Lepotica i zver 3D, Automobili 3D i mnoge druge publika svih generacija će imati priliku da pogleda 23. avgusta u različitim terminima počevši od 11:00h do kasno u noć.\nVeliko interesovanje za bioskopski maraton u Areni Cineplex: U sredu svi filmovi po ceni od 150 dinara! was last modified: August 21st, 2017 by Jelena Jovičić\nArena Cineplexbioskopski maraton


06.03.2018. / 15:00\nBANJALUKA, Na računu budžeta Republike Srpske, zajedno sa vanbudžetskim sredstvima u glavnoj knjizi Trezora i ino zaduženjima, te korisnicima budžeta koji imaju vlastite bankovne račune u 2017. godini ostvaren je suficit u iznosu 62 miliona KM, preliminarni su podaci o izvršenju Budžeta Republike Srpske za 2017. godinu, kojima raspolaže Srna.\nU izvještaju koji je dostavljen Kancelariji rezidentnog predstavnika MMF-a u BiH, a koji je u posjedu Srne, navodi se da ostvareni ukupni prihodi u 2017. godini iznose dvije milijarde i 754 miliona KM i veći su za 5,1 odsto ili 134,6 miliona KM u odnosu na 2016. godinu.\nUkupni rashodi navedenih korisnika u 2017. godini, na osnovu raspoloživih podataka, iznose 2.692,0 miliona KM i veći su za 1,6 odsto ili 42,5 miliona KM u odnosu na 2016. godinu.\nU izvještaju se navodi da je u 2017. godini došlo do povećanja stanja na bankovnim računima u iznosu od 72,4 miliona KM u odnosu na isti period 2016. godine.\nNajveće povećanje od 61,8 miliona KM odnosi se na povećanje na eskrou računu, zbog priliva po osnovu sredstava sukcesije klirinškog duga Ruske Federacije, u iznosu od 60,0 miliona KM.\nPozicija neto zaduživanje /neto otplata dugova/ u 2017. godini iznosi 62,4 miliona KM, navodi se u izvještaju, što ukazuje na to da je u 2017. godini otplaćeno više dugova nego što je iznosilo zaduženje.\nUkupni prihodi Republike Srpske u širem obuhvatu, koji čine i jedinice lokalne samouprave i fondovi socijalnog osiguranja, te javna preduzeća “Putevi Republike Srpske” i “Autoputevi Republike Srpske”, u 2017. godini iznose 4.040,2 miliona KM /četiri milijarde, 40 miliona i 200 hiljada KM/, dok ukupni rashodi u 2017. godini iznose 3.978,3 miliona KM /tri milijarde, 978 miliona i 300 hiljada KM/.\nOstvareni suficit pomenutog šireg budžetskog obuhvata za 2017. je 61,9 miliona KM.\nU izvještaju koji je MMF-u dostavljen iz Ministarstva finansija Republike Srpske, navodi se da su suficit ostvarile i jedinice lokalne samouprave u iznosu od 59,2 miliona KM, Javni fond za dječiju zaštitu u iznosu od 9,8 miliona KM i Zavodu za zapošljavanje u iznosu od 9,3 miliona KM.\nFond solidarnosti za dijagnostiku i liječenje oboljenja, stanja i povreda djece u inostranstvu, koji je osnovan krajem 2017. godine, ima suficit od 0,9 miliona KM.\nNa poziciji deficita, u okviru šireg budžetskog obuhvata su navedeni: Fond zdravstvenog osiguranja u iznosu od 8,0 miliona KM, Javno preduzeće “Putevi Republike Srpske” – 2,2 miliona KM, dok je Javno preduzeće “Autoputevi Republike Srpske” imalo rashode u iznosu od 66,0 miliona KM.\nU Ministarstvu finansija Republike Srpske potvrdili su Srni autentičnost dostavljenih podataka, uz konstataciju da je riječ o preliminarnim podacima za 2017. godinu utvrđenim GFS metodologijom koju zahtijeva MMF, a koja se razlikuje od metodologije propisane Pravilnikom o finansijskom izvještavanju budžetskih korisnika.\nU Ministarstvu finansija ističu da su zadovoljni iskazanim preliminarnim podacima o izvršenju budžeta u 2017. godini, te napominju da će Vlada Republike Srpske veoma brzo razmatrati Preliminarni izvještaj o izvršenju Budžeta Republike Srpske za 2017. godinu, koji bi, nakon toga, u propisanim rokovima, a u formi Prijedloga bio razmatran u Narodnoj skupštini Republike Srpske. Srna\nTagovi: budzet rssuficittrezorvazno\n16.01.2022 | 8:00\nNa trezor prešlo još 16 domova zdravlja


Vinčaonica 2013 - ELEMENTARIJUM\nInstitut „Vinča“ u novembru organizuje seriju radionica koje će učenicima omogućiti da na jedan dan vide kako izgleda posao pravih naučnika\n„Vinčaonica 2013“ obuhvata seriju radionica, od 18. do 28. novembra, na kojima učenici viših razreda osnovnih i srednjih škola imaju priliku da se upoznaju sa raznim temama i metodologijom naučnoistraživačkog rada u Institutu „Vinča“.\nZahvaljujući tome što je ovaj projekat dobio podršku na Javnom pozivu CPN-a za finansijsku podršku projektima popularizacije nauke u 2013. godini, CPN je pomogao „Vinčaonicu“ i ove godine. Ovaj projekat će učinicima omogućiti da neposredno istraže posao naučnika kroz teorijski, istraživački i praktični rad.\nRadoznali školarci koji žele da saznaju kako izgleda posao mikrobiologa i zainteresovani su da vide kako izgledaju njihovi geni, kako da sami odrede krvnu grupu ili da posmatraju rad u pravoj fizičkoj, hemijskoj ili biološkoj laboratoriji, biće u prilici da tokom novembra saznaju sve ove detalje od pravih naučnika u Vinči.\nJednodnevne radionice će voditi naučnici Instituta, a biće pokrivene brojne naučne oblasti poput medicine, molekularne endokrinologije, neurobiologije, fizike, hemije i drugih polja. Ideja radionica jeste da se učenici na naučnopopularan način upoznaju sa svim fazama naučnog istraživanja.\nUčesnici „Vinčaonice“ će svoje rezultate i zapažanja predstaviti na posterima, koji će biti izloženi na manifestaciji „Otvorena vrata 2014“ u Institutu „Vinča“ u maju 2014. godine.\nIstražite više detalja o ovom projektu na: www.vinca.rs.\nŠta je poglavlje 25?


"Ikarbus" - od "srpskog mercedesa" do socijalnog programa - Istinomer\nTim Istinomera 10. 1. 2020.\nZa sada se ne zna koliko će radnika biti obuhvaćeno programom, a Bubić kaže da je sindikat tražio socijalni program za sve. Generalni direktor „Ikarbusa“ Aleksandar Vićentić za RSE kazao je da je socijalni program jedino rešenje za radnike koji “mesecima nisu dobili ni dinar”. Bubić dodaje da bi novim socijalnim programom prva novčana sredstva radnici mogli da dobiju najverovatnije u februaru, dok će im dugoročno biti ponuđen otkup staža za 200 evra po godini rada.\nAleksandar Vučić i Aleksandar Vićentić / Foto: Fonet, Dragan Antonić\nPrethodno, radnici „Ikarbusa“ su, zbog teške situacije u preduzeću, najavili protest ispred zgrade Vlade Srbije.\n„Mnogo je teška sad situacija u ‘Ikarbusu’, zato što od avgusta, u avgustu je bila zadnja plata koju smo primili, znači od septembra do sad, četiri plate nismo primili. Mnogo je teško kad stanete ispred ljudi koji plaču, ali bukvalno plaču, ljudi od 50, 60 godina… Da svojoj deci ne mogu da daju bilo kakav poklon, da ne kažem čak ni za hleba“, kazao je za N1 Dragan Bubić, predsednik Samostalnog sindikata „Ikarbus”.\nZaposleni ističu da posla nema i da za poslednjih godinu i po dana, kako tvrde, „Ikarbus” nije proizveo ni jedan autobus, pa firma opstaje samo zahvaljujući remontima.\nA renesansa „Ikarbusa” koji će proizvoditi „srpski mercedes” bilo je jedno od ključnih obećanja Aleksandra Vučića pred vanredne parlamentarne izbore 2014. godine, nakon kojih je preuzeo premijersku funkciju.\nRTS, 13. 2. 2014. godine\n„Za manje od mesec dana prvi ‘srpski mercedes’ će se pojaviti na našim ulicama“, rekao je Vučić.\nTadašnji ministar privrede Saša Radulović, koji je početkom 2014. podneo ostavku, tvrdio je da to neće biti investicija „Mercedesa“, već će samo prodavati delove za vozila, a najavljeni „srpski mercedes“ će biti „Ikarbusov“ autobus nadograđen šasijom nemačke kompanije. Direktor Vićentić za Istinomer je tada rekao da će ugovor o strateškom partnerstvu njegovom preduzeću omogućiti da prodaje svoje autobuse i van granice Srbije.\nU kampanju sa „srpskim mercedesom“\nU jeku predizborne kampanje Aleksandar Vučić je lično zakačio znak nemačkog automobilskog giganta na novi autobus „Ikarbusa“ i najavio da će prvo vozilo biti na ulicama za samo mesec dana. Naglasio je da se za nove autobuse već interesuju iz susedstva, dodajući da će se prodavati na području cele jugoistočne Evrope.\nAleksandar Vučić, 2014 / Foto: Fonet, Dragan Antonić\nRTS, 10. 3. 2014. godine\n„Danas smo uspeli da pokažemo da samo 300 zaposlenih u ‘Ikarbusu’ može sve da preokrene i da krene u vraćanje stare snage ‘Ikarbusa’. Da se napravi ovakva saradnja sa ‘Mercedesom’ i da se napravi ovakav autobus koji kažu da košta 135.000 evra. Već se iz susedstva interesuju za kupovinu ovog autobusa koji ćemo prodavatu na tržištu cele jugoistočne Evrope“, rekao je Vučić.\nNedugo potom, saradnju ove dve kompanije spomenuo je i u svom ekspozeu u Skupštini Srbije.\n„’Ikarbus’ sa svojim novim strateškim partnerom ‘Mercedes-Bencom’ ima konačno proizvod koji ovo preduzeće dovodi u mogućnosti da izvozi i više ne zavisi od lokalnog tržišta. Ali, u isto vreme, njihovo rukovodstvo mora da radi više i profesionalno, kao i da uzme aktivno učešće na slobodnom tržištu u inostranstvu, a ne samo da čeka pomoć i nove poslove od države”.\nA u avgustu te 2014. Vučić je izjavio da će ugovor sa centralom „Mercedesa” biti potpisan 8. septembra, da će oni tada preuzeti distribuciju, a da zatim slede i prvi ugovori za prodaju „srpskog mercedesa”.\n„’Mercedes’ će 8. septembra potpisati ugovor sa ’Ikarbusom’ i time ćemo pokazati da država brine o tom preduzeću.“\nMeđutim, potpisivanje ugovora, kako je u septembru za Istinomer izjavio direktor „Ikarbusa” Vićentić, odloženo je za 7. oktobar. Ali, ni tog dana ugovor nije potpisan, a Vićentić je za Istinomer rekao da se čeka odluka borda direktora u „Mercedesu”.\nAleksandar Vučić u „Ikarbusu“, 2014 / Foto: Fonet, Dragan Antonić\nU novembru 2014. „Ikarbus“ je sa firmom „Ariva litas“ iz Požarevca potpisao ugovor o kupoprodaji deset gradskih autobusa, od kojih je jedan napravljen u saradnji sa nemačkim „Mercedesom“.\nBeta, 27. 11. 2014. godine\n„’Mercedesov’ autobus prvi je primerak koji je ‘Ikarbus’ prodao. Vozilo je kombinacija niskopodnog i srednjepodnog autobusa, kapaciteta za 100 putnika.”\n„’Ikarbus’ je potpisao i ugovor sa kompanijom ’Star import’ o poslovno-tehničkoj saradnji, na osnovu koga će ’Ikarbus’ postati ’Mercedesov’ ovlašćeni nadograđivač za autobuske i ’sprinter’ kombi-šasije.“\nGSP-u (ne) odgovara „Ikarbus“\nAli, godinu i po od početka proizvodnje prodato je samo 11 “srpskih mercedesa”. Pored jednog koji je kupila “Ariva”, u septembru 2015. obavljena je primopredaja 10 novih solo niskopodnih autobusa beogradskom GSP-u. To je bio prvi lot od ukupno 30 solo vozila, čija je nabavka ugovorena u aprilu 2015, a vrednost ugovora je 5.549.964 evra. Isporuka ostalih, kako je tada najavljeno, planirana je u dve tranše, do kraja 2015. godine. Međutim, GSP je već tada naglasio da će sledeći autobusi koje budu kupovali biti sa MAN šasijom.\nPrimopredaja autobusa / Foto: FoNet, Nenad Ðorđević\nVečernje novosti, 13. 10. 2015. godine)\n„’Ikarbus’ sa ‘Mercedesovom’ šasijom nije potpuno niskopodan. Naime na prva dvoja vrata jeste, ali su problem treća koja imaju četiri stepenika“, kazao je za „Večernje novosti” Željko Milković, direktor GSP.\nA na primopredaji prve tranše autobusa tadašnji premijer Aleksandar Vučić naglasio je da je „Ikarbus” bio uništena firma, koja je od 1.300 radnika svedena na 200 zaposlenih, ali da se sada situacija u toj fabrici popravlja. Kako je rekao, trenutno u fabrici radi 300, a biće zaposleno još 30 radnika, dok su 2015. godine prihodi bili 18 miliona evra, a 2014. 1,5 miliona evra, što govori da su prihodi uvećani 15 puta.\n„To je pokazatelj da možemo da napredujemo u mnogim oblastima”, rekao je Vučić.\nPrema rečima direktora Vićentića, kritičan trenutak za „srpski mercedes” i za sam „Ikarbus” bio je krajem maja te 2015. godine, kada je isticala zaštita od poverilaca koju su imale firme u restrukturiranju. On je kazao da je moglo doći do zatvaranja fabrike da tada Vlada Srbije nije produžila zaštitu za kompanije od strateškog značaja, među kojima se našao i „Ikarbus”.\n- Ističete da je ceo posao sa „Mercedesom“ mogao da propadne, a fabrika da bude zatvorena da Vlada nije „Ikarbus“ stavila na listu i omogućila mu produžetak zaštite od naplate dugova i posle 31. maja?\n- Bez obzira na to što smo fabrika koja ima proizvodnju, bili bismo zatvoreni već 1. juna. Poverioci bi u pokušaju da naplate dugove blokirali naše račune i to bi značilo da više ne možemo da poslujemo. Ovaj zakon bukvalno znači spas za ‘Ikarbus’, za sve naše zaposlene i sve dobavljače.\nPored toga što prodaja nije išla očekivanim tempom, premijer Vučić je na primopredaji 10 novih „srpskih mercedesa” rekao da očekuje proširenje tržišta.\nMali i Vučić na primopredaji autobusa / Foto: FoNet, Nenad Ðorđević\n„Kada budu videli te autobuse u Beogradu, Novom Sadu i mnogim gradovima Srbije, moći ćemo da ih prodajemo i na drugim mestima u svetu”, naveo je premijer, ocenjujući da su autobusi odlično dizajnirani.\nAli, nakon više od četiri godine, „Ikarbus” je ponovo u (starim) problemima. Kako podseća N1, aktuelna vlast je, kritikujući prethodnu beogradsku vlast zbog kupovine poljskih „Solarisa”, tvrdila da će nabavkom od „Ikarbusa” podsticati domaću proizvodnju. Međutim, samo prošle godine, za 45 miliona evra kupljeno je više od 200 autobusa, mahom iz Kine i Turske.\n„Prosto se i mi pitamo [kako] da, kao ovlašćeni nadograđivač, znači ‘Mercedesa’ i ‘Mana’, jedinstven u svetu, ne možemo da dobijemo posao i da državne firme kupuju inostrane autobuse“, ističe Dragan Bubić, predsednik Samostalnog sindikata „Ikarbusa”.\nZamenik gradonačelnika Beograda Goran Vesić izjavio je da „svako može da učestvuje na tenderima koje raspisuje Grad Beograd, pa i ‘Ikarbus’”, naglašavajući da će „Grad Beograd kupovati naravno najbolji kvalitet za najmanju moguću cenu“.\nS druge strane, sindikalac Bubić navodi:\n„Da vam kažem nešto, problem nije čak ni cena, mogu da vam kažem da su čak naši autobusi ‘mercedes’ jeftiniji sigurno od ovih sad koji su na beogradskim ulicama. Od 244 autobusa da smo makar desetak, dvadesetak, tridesetak dobili, mi bismo mogli da podelimo plate i ovi radnici bi mogli da dočekaju svoje praznike onako kako treba“, naglašava Bubić.\nDirektor Vićentić sada kaže da „Ikarbus“ čeka privatizaciju, koja traje više od godinu dana, uporedo s procesom reorganizacije, koji je privredni sud usvojio u novembru.\n„Čeka se pravnosnažost. Tim UPPR-om će kineski partner, koji je otkupio dugove, postati većinski vlasnik. Teško je reći kada. […] Planiraju da održe celokupan program ‘Ikarbusa’ koji je izuzetno kvalitetan i da razviju dva nova modela ‘Ikarbusovih’ elektroautobusa. Na tim autobusima kineske bi bile samo baterije“, kazao je Vićentić. (RTS, 8. 1. 2020. godine)\nAleksandar Vićentić Aleksandar Vučić Dragan Bubić Ikarbus


Stefan Janković, mladić rođen u Beogradu, a potom živeo u Kanadi te studirao na Univerzitetu Havaji Manoa, nastupio je u trijumfu Majami Hita nad ekipom Orlando "plavi" od 84:68.\nOn je za osam i po minuta pogodio jedan od dva upućena šuta, pa je meč završio sa dva poena, uz dva ostvarena skoka.\nNikola Jovanović, doskorašnji centar Univerziteta Južna Kalifornija, nije ulazio u igru u ekipi Detroita koja je sa 80:76 savladala Indijanu.\nIsto je zadesilo i donedavnog košarkaša Mega Leksa, Timotija Luvavua, kog stručni štab Filadelfije nije slao na parket u porazu od San Antonija sa 95:91.\nPosebno je zanimljiva priča našeg donedavnog reprezentativca Ognjena Kuzmića. Njega su njujorški Niksi zvali da za njih igra na ovom turniru u Juti, ali je onda stigao naknadni poziv - iz redova vicešampiona.\nKuzmić je napustio Njujorčane kako bi ponovo obukao dres Golden Stejta. Ovog leta će stručnom štabu "ratnika" pokušati da se nametne u letnjoj NBA ligi u Las Vegasu. Ognjen Kuzmić je proveo skoro dve pune sezone u taboru Voriorsa, posle čega se preselio u Evropu i nastupao za Panatinaikos.


Vesti online / Vesti / Svet / Rusija pravi supermoćni nuklearni torpedo?\n"Rusija razmatra ideju akademika Andreja Saharova o stvaranju supermoćnog torpeda sa nuklearnom bojevom glavom", rekao je Sputnjiku jedan od tvoraca torpednog oružja u Rusiji Šamilj Alijev.\nIspaljivanje torpeda (Foto: Ilustracija)\n- Sada je tendencija povratka na nerealizovane ranije ideje. Opet razmatramo poglede Saharova o pravljenju torpeda dugog 24 metra, dijagonale metar i po sa nuklearnim bojevim glavama, i koji je dometa 50 kilometara - rekao je naučnik.\nPo njegovim rečima, zadatak takvog oružja u okviru koncepcije Saharova je "uništenje objekata na obali uz pomoć eksplozije u vodi".\n- Ova ideja nije realizovana, ne zato što je bila loša, već jednostavno nije bilo novca - rekao je Alijev.\nSVET Srbija protiv Rusije: Četvrti dan "Tenkovskog biatlona" (VIDEO)


Porodice u Americi dobiće po 3.000 dolara pomoći! - Chicago Glasnik Internet Portal Srpske i Balkanske Zajednice u Čikagu\n0\tMarch 22, 2020 2:27 pm\nZakon o dodeli pomoći u borbi sa koronavirusom u nalazi se u finalnoj fazi u Kongresu SAD.\nKako prenosi Rojters, taj paket mera uključiće jednokratnu isplatu po 3.000 dolara za četvoročlane porodice i dozvoliti FED-u da oslobodi do četiri biliona dolara za likvidnost nacionalne ekonomije, odnosno za male i velike biznise, rekao je danas sekretar Trezora SAD Stiven Mnučin.\nMnučin je u intervjuu za televiziju “Foks njuz” kazao da je cilj dodatnih mera za poboljšanje likvidnosti zapravo pomoć širokom dijapazonu biznisa u SAD da prebrode narednih 90 do 120 dana.\nPrema rečima Mnučina, očekuje se da taj predlog bude u ponedeljak u Senatu, a takođe sadrži i odredbe u pogledu poboljšanja zaštite od nezaposlenosti.\nSkoro svaki četvrti Amerikanac, što je gotovo 80 miliona ljudi, nalazi se u svojim domovima pošto su države Njujork, Kalifornija, Ilinois, Konektikat i Nju Džersi naredili svoj stanovnicima da ostanu kod kuće (“stay at home order”) da bi pokušali da spreče naglo širenje visoko zarazne respiratorne bolesti.\nNa prodaju štenad francuskog buldoga egzotičnih boja 0\nBela kuća predstavila podsticaje za vakcinaciju – od besplatnih krofni do krstarenja 0


Putin na telefonu s Vučićem: Pomno pratimo događaje na Kosovu – Islam u vremenu\nPutin na telefonu s Vučićem: Pomno pratimo događaje na Kosovu\nMarch 28, 2018 - by K3R4N\nPredsjednik Srbije Aleksandar Vučić zatražio je tokom telefonskog razgovora sa ruskim predsjednikom Vladimirom Putinom savjet zbog situacije sa Kosovom, na šta je Putin odgovorio da je svjestan pritisaka koji se vrše na Srbiju i da će, u skladu sa tim, preduzimati dalje mjere i reagovati na vrijeme.\nVučić je informisao Putina o posljednjim događajima na Kosovu, posebno o hapšenju direktora Kancelarije Vlade Srbije za Kosovo Marka Đurića.\nPredsjednik Srbije zatražio je mišljenje i savjet predsjednika Ruske Federacije kako da se suprotstavi “nasilju i agresiji Prištine, jer je jasno da Albanci imaju široku podršku mnogih zapadnih zemalja”.\nPutin je rekao Vučiću da Ruska Federacija pomno prati događaje na Kosovu, da snažno osuđuje akcije Prištine i nasilje nad srpskim narodom.\n“Nedopustivo je i za svaku osudu nasilničko ponašanje protiv visokih srpskih zvaničnika”, naveo je Putin.\nOn je istakao da Rusija jedino prihvata sprovođenje u djelo Rezolucije 1244 Vijeća sigurnosti UN i da samo ono što se događa u okvirima ove rezolucije može imati međunarodno pravno dejstvo i međunarodno pravni efekat.\nPutin je naglasio da je Srbija ključni partner Rusije na Balkanu, ali i u Evropi, i da će Ruska Federacija podržavati Srbiju i njenu borbu za očuvanje nezavisnosti i teritorijalnog integriteta.\nVučić i Putin izrazili su očekivanje da će preovladati zdrav razum, kao i normalna, civilizovana politika, te da će se svi politički konflikti rješavati mirnim putem.\nPrevious Article Dodik poručio da će okupiti 30.000 ljudi da blokiraju NATO vježbu na Manjači\nNext Article Naftaši u BiH oštetili državu za 13 miliona KM


Velimir Ilić obećao: Most na Drini do kraja 2014. : Nadlanu.com\nVelimir Ilić obećao: Most na Drini do kraja 2014.\nObjavljeno 22. feb 2013. / 23:50:34\nIlić i Čubrilović danas su se sastali s predstavnicima opština Ljubija i Bratunac i najavili da bi tender za gradnju mosta mogao biti raspisan u drugoj polovini godine, a da bi most trebalo da bude završen do kraja sledeće godine.\nGradnja mosta na reci Drini između Ljubovije i Bratunca dogovorena je na zajedničkoj sednici vlada Srbije i RS održanoj u jesen prošle godine.\nMinistar građevinarstva i urbanizma Srbije Velimir Ilić rekao je da je Vlada Srbije uplatila 50 miliona dinara avansa za izradu projektne dokumentacije, koja će početi već sutra, dodajući da bi projekat trebalo da bude završen za tri meseca.\n- Posle toga biće raspisan tender i zatvorena finansijska konstrukcija za izgradnju mosta. Očekujemo da bi bilo realno, ako sve bude išlo po programu, da most završimo do kraja naredne godine - naveo je Ilić.\nSrbija finansira izradu projekta, dok će RS finansirati izgradnju prilaza na svojoj teritoriji. Ilić je kazao da je most između Bratunca i Ljubovije značajan jer će biti direktan priključak saobraćajnica iz RS na Koridor 11 kroz Srbiju.\n- Cilj nam je da most zadovolji sve standarde, da zadovolji izgradnju budućih objekata na Drini i da idemo sa zajedničkim graničnim prelazom, odnosno zajedničkom carinom, zbog pojeftinjenja, sa jedne ili sa druge strane, gde projekat pokaže da je to najisplativije - kazao je ministar saobraćaja i veza RS Nedeljko Čubrilović.\nNačelnik opštine Bratunac Nedeljko Mlađenović projekat izgradnje mosta nazvao je istorijskim, jer na prostoru od 100 kilometara ne postoji nikakva komunikacija između dve opštine.\nZamenik načelnika opštine Ljubovija Vidoje Jovanović rekao je da će izgradnja mosta imati veliki značaj u ekonomskom smislu, ali i u svakom drugom pogledu i da će doprineti doprineti realizaciji Sporazuma o specijalnim i paralelnim odnosima RS i Srbije. Sastanku je prisustvovala i ministarka RS za prostorno uređenje, građevinarstvo i ekologiju Srebrenka Golić.\ndrinagrađevinarstvomostrepublika srpskasrbijavelimir ilić


Nedjeljom će moći da rade pijace, apoteke, pekare, benzinske – Portal RTPV\nNaslovna / Vijesti / Društvo / Nedjeljom će moći da rade pijace, apoteke, pekare, benzinske\nNedjeljom će moći da rade pijace, apoteke, pekare, benzinske\nAneta Drobnjak 5. Juna 2019.\tDruštvo Ostavite komentar 126 pregledi\nIz Ministarstva ekonomije saopštili da će nedeljom moći da rade pijace, apoteke, pekare, benzinske stanice.\nU cilju zaštite javnog interesa, predloženi su prodajni objekti i druga prodajna mjesta kojima će biti dozvoljen rad tokom nedjelje i državnih praznika.\nKako je saopšteno iz Ministarstva ekonomije, izuzeci se konkretno odnose na: Apoteke, specijalizovane prodavnice ili kioske za prodaju hleba, pekarskih proizvoda i kolača , cvijeća, suvenira, štampe, sredstava za zaštitu bilja ili pogrebne opreme.\nU izuzetke ulaze i benzinske stanice i prodavnice za trgovinu na malo u okviru benzinskih stanica, pijace, štandovi – tezge, vitrine i automati izvan pijaca i pokretne prodavnice.\nZatim, prodavnice, kiosci i automati smješteni unutar zatvorenih područja autobuskih i željezničkih stanica, aerodroma i luka, štandovi i kiosci u kojima se prodaju robe za vrijeme održavanja priredbi, festivala i manifestacija, sajmova i za vrijeme javnog prikazivanja kinematografskih djela kao i skladišta za trgovinu na veliko.\nVlada Crne Gore je na sjednici 7. marta 2019.godine utvrdila Predlog zakona o izmjenama i dopunama Zakona o unutrašnjoj trgovini kojim je utvrđeno da se trgovina na veliko i malo ne može obavljati nedeljom i u dane državnih i drugih praznika, izuzev u prodajnim objektima ili u drugim prodajnim mjestima u kojima se vrši trgovina robe koja je neophodna radi obezbjeđenja životnih potreba građana.\nPredhodno Državna revizorska institucija negativno ocijenila Godišnji finansijskog izvještaj Centra za socijalni rad u Pljevljima za 2018. godinu\nSledeće Danas je Svjetski dan zaštite životne sredine


Al Džazira: Vučić trenira priznanje nezavisnog Kosova – Balkanekspresrb.rs\nZvuči kao vic, ali nije: Zoran Živković, lider opozicione Nove stranke i bivši predsednik srpske vlade, na društvenim mrežama čestita Aleksandru Vučiću koaliciju sa Ramušem Haradinajem, “ratnim drugom i poslovnim partnerom”, i premijerom upravo formirane Vlade Kosova.\nDžaba je Ramušu Haradinaju, lideru Alijanse za budućnost Kosova, bila ubedljiva pobeda na junskim parlamentarnim izborima kada ni tri meseca nakon toga nije uspevao da obezbedi dovoljnu većinu za dobijanje premijerskog mandata. Džaba, sve do pre neki dan, kada poslanici Srpske liste, nakon pregovora i dogovora na raznim stranama, od Prištine do Beograda, Beča i Brisela, ne samo da dadoše podršku nego postaše i koalicioni partneri u vladi sa “ubicama, silovateljima i koljačima”, kako su o Haradinaju i njegovima govorili i pre i tokom same izborne kampanje. Zahvaljujući srpskoj podršci Ramuš Haradinaj, evo, po drugi put je kosovski premijer. Zauzvrat, Dalibor Jeftić sa Srpske liste jedan je od njegovih zamenika, a još nekoliko Srba su ministri i zamenici ministara u novoj kosovskoj vladi.\nAleksandar Vučić, tada još uvek srpski premijer, ali pred predsedničkim izborima, koristio je svaku priliku da detaljno nabraja i zgraža se nad zločinima za koje je optuživao Ramusha Haradinaja i njegove saradnike. Od slučaja silovanja maloletnice, preko likvidacija policajaca i civila, do masovnih streljanja Srba u oblasti kojom je, kao jedan od komandanata OVK, komandovao Haradinaj.\n“On i njegovi ljudi su klali, ubijali, odsecali glave… Nikad ruku neću pružiti zločincima i silovateljima i onima koji misle da će njihovi zločini ostati sakriveni”, govorio je Vučić za Ramuša Haradinaja. A kako Aleksandar “Veliki”, tako i mnogi njegovi “Mali”, te se nacionalistički urlik i dreka po vođi bliskim i odanim glasilima, ne samo protiv Haradinaja, nego protiv Albanaca generalno, danima nije stišavala. Sve dok krajem aprila francuski Apelacioni sud, sumnjajući da srpsko pravosuđe može obezbediti fer postupak Haradinaju, nije odlučio da ga oslobodi. Sadašnji premijer Kosova istog se trena i sa neviđenim žarom bacio u svoju izbornu kampanju, dok je njegov sadašnji “najbolji neprijatelj” u Beogradu, opet u duhu magičnog realizma, smišljao kako da zbog “poniženja i uvrede” kazni Francusku, tradicionalnu srpsku prijateljicu.\nHaradinaj je krstario Kosovom izvikujući na masovnim skupovima svojih pristalica: “Srbija je neprijatelj”,\n“Ako oni nas neće da priznaju, ni mi njih ne priznajemo”, “Nema dijaloga sa neprijateljem”, “Granica Kosova biće na severu do Niša”… Sa ne baš masovnih izbornih skupova Srpske liste, tamo gde se smelo i moglo, neki od sadašnjih srpskih poslanika kosovskog parlamenta, uzvraćali su da je Haradinaj “terorista i zločinac kome će Srbija suditi”, a da su oni “lice i glas Aleksandra Vučića na Kosovu”. Istovremeno, reagujući na pomenutu presudu francuskog suda, Aleksandar Vučić je, potezima svog šefa diplomatije Ivice Dačića, odgovorio kako niko u sličnim prilikama do tada nije. Povukao je ambasadora iz Pariza i naredio da, naredna tri meseca, niko od srpskog diplomatskog osoblja i srpskih privrednika ne kroči na francusko tlo. A onda je u junu “osvedočeni ratni zločinac i terorista”, sa svojom koalicijom, pobedio na kosovskim parlamentarnim izborima, ali mu nije uspevalo da sakupi dovoljnu većinu za dobijanje premijerskog mandata.\nOdmah nakon formiranja vlade prošlog vikenda, kosovski premijer izjavljuje da dijalog sa Srbijom nema alternativu, a zatim dodaje i nešto što samo naizgled zvuči zapanjujuće. “Ne znam pod kojim uslovima je glasala Srpska lista. Ja nisam video nikakav uslov”, kaže Haradinaj, stavljajući tako svima do znanja da nije on taj koji je ispregovarao “veliku trgovinu”, kako pojedini kritičari u Beogradu objašnjavaju srpsku podršku njegovoj vladi. A ako on nije, što zvuči logično, ko je onda glavni, tačnije, ko su ključni akteri u, za javnost nevidljivoj, seriji pokušaja i pregovora da Kosovo, nakon izbora, dobije i vladu? Najprecizniji odgovor na ovo teško pitanje, po svemu sudeći, zna jedino Bedžet Pacoli, poznati svetski biznismen i multimilijarder koji ne krije da je svojim novcem finansirao i kosovsku nezavisnost. Inače, Pacolli je nakratko, u februaru i martu 2011, bio i predsednik Kosova, ali je nakon čudne odluke Ustavnog suda da je negov izbor neustavan, podneo ostavku i sve do kraja 2014. bio vicepremijer u vladi Hašima Tačija. I u sadašnjem Haradinajevom kabinetu ovaj “najbogatiji Albanac na svetu” je prvi potpredsednik vlade, ali i šef kosovske diplomatije. Gotovo da nema sumnje da su zahvaljujući njegovom ugledu i uticaju srpski poslanici, nakon instrukcija iz Beograda, dali podršku Haradinaju i ušli u kosovsku vladu. Ostaje jedino pitanje šta je kome sve zauzvrat, i koliko, obećao i dao Bedžet Pacoli.\nMa kako izgledalo neverovatno, može se ispostaviti da je formiranje ovakve “albansko-srpske” kosovske vlade rezultat višestruke win-win kombinacije, po kojoj su dobitnici ne samo Ramuš Haradinaj i koalicioni mu partneri, nego, možda čak i više, Aleksandar Vučić i njegovi kosovski poslanici i ministri u vladi Republike Kosovo, čiju nezavisnost, poznato je, država Srbija ne priznaje. Bude li tako, biznismenu Bežetu Pacoliju, potpredsedniku vlade, šefu diplomatije i lideru Alijanse za novo Kosovo, ne preostaje ništa drugo nego da što skorije ponovo postane predsednik Kosova. U tom slučaju, ni Aleksandra Vučića, uz malu pomoć svojih velikih prijatelja u Berlinu, Beču, Briselu, a i samog kosovskog predsednika, niko i ništa ne može sprečavati da i zvanično prizna nezavisnost bivše “južne srpske pokrajine”. Što bi rekao Ramuš Haradinaj – dijalog nema alternativu. Već vidim kako se Vučić i Pacoli dogovaraju o daljem zajedničkom srpsko-albanskom putu u Brisel, u Evropu. Ne znam samo o čijem sve trošku.( Piše: Rade Radovanović Stavovi izraženi u ovom tekstu autorovi su i ne odražavaju nužno uredničku politiku Al Jazeere).♦


Preporuka: 2968 / Link / Replika: 29 / Molimo vas da se ulogujete ili registrujete da biste mogli da šaljete komentare.\nPreporuka: 2120 / Link / Replika: 5 / Molimo vas da se ulogujete ili registrujete da biste mogli da šaljete komentare.\nPreporuka: 3286 / Link / Replika: 10 / Molimo vas da se ulogujete ili registrujete da biste mogli da šaljete komentare.\nPreporuka: 4889 / Link / Molimo vas da se ulogujete ili registrujete da biste mogli da šaljete komentare.\nPreporuka: 1802 / Link / Replika: 13 / Molimo vas da se ulogujete ili registrujete da biste mogli da šaljete komentare.


CRNO-BELI IMAJU ZA ŠTA DA SE BORE U KIJEVU: Evo ko su mogući protivnici Partizana u Ligi Evrope na proleće\nGoran Bošković 06/12/2017, 00:11\nCrno-bele samo pobeda vodi na vrh tabele, samim tim i u povlašćeni šešir na žrebu za šesnaestinu finala, dok ih i remi i poraz ostavljaju na drugom mestu, odnosno vode ih u “drugi šešir”.\nMeđu nosiocima na žrebu, koji će se održati u ponedeljak 11. decembra, naći će se pobednici svih 12 grupa Lige Evrope, kao i četiri najbolje trećeplasirane ekipe iz Lige šampiona.\nIz “drugog šešira” žrebaće se drugoplasirani iz grupa Lige Evrope i najgora četiri trećeplasirana tima iz Lige šampiona.\nZa sada je poznato da bi rivali Partizana, ukoliko se domogne prvog mesta u grupi, mogli da budu Nica i Seltik. Ako ipak crno-beli budu drugi, potencijalni protivnici su im: Viljareal, Milan, Arsenal, Salcburg, Lacio i CSKA Moskva.\nJasno je da sastav Miroslava Đukića ima za šta da se bori u Kijevu.\nI Crvena zvezda ima priliku da u četvrtak obezbedi učešće u prolećnim borbama u Ligi Evrope. Crveno-beli u narednu fazu mogu samo sa drugog mesta, pa ako uspeju u toj nameri, jasno je da će na megdan nekom od velikana evropskog fudbala.\nPoznato je 12 učesnika šesnaestine finala Lige Evrope za koje se ne zna u koji će “šešir”, a pored Dinama iz Kijeva i Partizana, to su i: Braga, Atalanta, Lion, Steaua, Plzen, Estersund, Zenit, Real Sosijedad, Atletiko Madrid i Sporting.\nU svakom slučaju, u sredu, kada su na programu mečevi poslednjeg kola u grupama E, F, G i H Lige šampiona, i četvrtak, kada se završava grupna faza Lige Evrope, biće popunjena oba “šešira”.\nUtakmice šesnaestine finala Lige Evrope igraće se 15. i 22. februara 2018.\nPrevious article Šta crno-bele vodi u Top 16 Evrokupa? Partizanu ostala samo teorija!\nNext article PREDSEDNIK PARTIZANA OSTOJA MIJAILOVIĆ : Nikolić još nije zaslužio otkaz!


Dodik: Za Srpsku je važno da je Srbija iz izbora izašla jaka i moćna\n22-03-2014 18:37 Region\nČestitajući izbornu pobedu Vučiću, Dodik je rekao da očekuje da se Srbija aktivno uključi u provođenje Dejtonskog mirovnog sporazuma, jer je do sada bila na distanci, dok su druge zemlje, poput Turske, koja nije potpisnik ovog sporazuma, aktivno učestvovala u njegovoj primeni. "Turska, iako nije potpisnik, aktivno se uključivala u neka dešavanja u BiH i to uglavnom na strani Bošnjaka", rekao je Dodik u Vladi Srbije, nakon razgovora sa Vučićem. Dogovoreno formiranje novog tima Predsjednik Republike Srpske Milorad Dodik i prvi potpredsjednik Vlade Srbije Aleksandar Vučić dogovorili su danas formiranje novog tima koji bi radio u okvirima Sporazuma o specijalnim i paralelnim vezama na unapređenju odnosa Srbije i Srpske. Vučić je poslije sastanka sa Dodikom u Vladi Srbije rekao novinarima da bi tim činili važni predstavnici Srbije i Republike Srpske. "NJegov rad će se ticati zajedničkog delovanja na pravno-političkom i ekonomskom planu, poštujući Dejtonski sporazum i teritorijalni integritet BiH i susjednih zemalja", pojasnio je Vučić. On je dodao da je na sastanku bilo reči o iskorištavanju elektrokapaciteta Drine, gasovodu "Južni tok", pitanju državljanstva Srbije za građane Republike Srpske, te o ekonomskim temama. SRNA


SRBIJA U VELIKOM PROBLEMU: Piksi bez dva asa u meču za plasman na Mundijal?!\n07. 11. 2021. u 14:45\nFUDBALSKA reprezentacija Srbije će svoj odlučujući meč za odlazak na Svetsko prvenstvo u Katar odigrati u Lisabonu protiv Portugalije sledeće nedelje, 14. novembra, od 20.45, a pred tu utakmicu selektor "orlova" Dragan Stojković Piksi našao se u neočekivanim problemima.\nI, iako je ove subote Piksi saopštio impresivan spisak igrača za meč sa Portugalijom, izgleda da dvojica asova neće moći da pomognu ostatku "orlova" u Lisabonu.\nPodsetimo, UEFA je nedavno objavila da je u dogovoru sa Portugalcima odlučeno da se pomenuta utakmica odigra na stadionu "La luž", koji je fudbalska kuća Benfike, u kojoj su poslednjih godina "orlovi" bili česti gosti.\nTri dana pre utakmice sa "orlovima", šampioni kontinenta (koji su u svom poslednjem nastupu dobili Luksemburg sa 5:0) će gostovati Republici Irskoj, pa će potom sa Srbijom odlučivati ko će direktno na Mundijal, a ko u baraž.\nNa Svetsko prvenstvo čiji je domaćin Katar 2022. godine direktno ide pobednik svake evropske kvalifikacione grupe, dok će deset drugoplasiranih timova, uz dva iz Lige nacija, igrati baraž. On će se odvijati kroz "tri staze", u kojoj će po četiri učesnika, uz polufinale i finale, odlučivati ko će na Mundijal.\nJOKIĆ O IGRANJU ZA SRBIJU: Evo šta je o Pešiću i nastupu za reprezentaciju rekao centar Denvera\n07. 11. 2021. u 09:48\nFilip Kostić fudbalska reprezentacija Srbije Svetsko prvenstvo u fudbalu Fudbalska reprezentacija Portugalije Darko Lazović kvalifikacije za svetsko prvenstvo\nOVO je najbolji trenutak u mojoj karijeri. Zaslužili smo, neverovatna noć, veoma sam ponosan na ovaj tim, izjavio je srpski fudbaler Filip Kostić nakon što je sa Ajntrahtom osvojio Ligu Evrope.\nTRENER fudbalera Evertona Frenk Lampard rekao je da je prethodna noć, kada je njegov tim preokrenuo rezultat protiv Kristal Palasa i obezbedio opstanak u Premijer ligi, jedan od najvećih trenutaka u njegovoj karijeri.


Prva solarna letelica - ELEMENTARIJUM\nNa današnji dan pre 11 godina prva solarna letelica je krenula na put ka svemiru, nažalost bezuspešno\nNa današnji dan je 2005. godine napravljen jedan od prvih koraka u istraživanju svemira koristeći solarna jedra. The Planetary Society, nezavisno društvo za promociju i razvoj astronomije koje je osnovao Karl Segan, pokušalo je da pošalje letelicu na solarna jedra u Zemljinu orbitu. Nažalost, tamo nikad nije stigla zbog kvara na raketi koja je trebalo da je iznese iznad Zemljine atmosfere. Pala je u vodu posle 82 sekunde leta.\nTehnologija solarnih jedara funkcioniše na sledeći način: svemirska letelica opremljena je reflektivnim materijalom velike površine i pokreće je pritisak elektromagnetnog zračenja (najčešći izvor je Sunce, mada može biti bilo koji izvor ako je dovoljno jak). Pošto ne koriste gorivo, mnogi vide solarna jedra kao budućnost svemirskih istraživanja i transporta.


Promocija i prezentacija rada i programa Političke akademije SDA održana je ove nedjelje u velikoj sali zgrade Općine Visoko. SDA BiH je prva stranka u našoj zemlji koja je ponudila političku edukaciju.\nO ciljevima i procesima koji se odvijaju u toku rada ove Akademije govorila je Mirela Halimanović, program menadžer Akademije, ističući kako je ova Akademija namjenjena mladim liderima, ženama i onima koji su već na neki način uključeni u politiku.\n“Pozivamo sve ljude da se, mimo redovnih polaznika, uključe u rad vanrednih sadržaja. Mi sarađujemo sa strankama desnog EPP centra u kojima su PDP i oba HDZ-a gdje nam puno pomaže ‘Robert Šuman Institut’ kao i sve grupacije ovog centra“ – istakla je Halimanović.\nPrezentaciju rada i programa ove Akademije u Visokom otvorila je ministrica za finansije u Vladi ZDK Amra Babić naglašavajući značaj postojanja i rada ove Akademije.\n„Ova je Akademija nešto čime se mi u SDA jako ponosimo. Ovo je jedina i prva ovakva škola za mlade i sve one koji žele da se educiraju ne samo u oblasti politike nego kompletno u javnom životu. Pozivam Vas da se priključite ovakvoj edukaciji i obezbijedite nova znanja i vještine“ – obratila se ministrica Babić.\nIzjavu za medije dao je Jasmin Spahić, svršenik Druge generacije ove Akademije, koji je istakao kako je jednogodišnje školovanje koje pruža Akademija jedno ogromno iskustvo u političkoj karijeri.\n„Posebno bih istakao vannastavne aktivnosti na međunarodnom nivou. Ovo iskustvo koje sam stekao je nešto što se ne može steći u redovnom političkom angažmanu i ono će biti važno, kako za razvoj same Akademije tako i svih organa SDA BiH“ – istako je Spahić.\nSvojim radom Politička akademija pomaže i osposobljava mlade u procesu njihove afirmacije i procesu edukacije koja svakom svojom sesijom nudi svojim polaznicima novo iskustvo, kako u edukativnom tako i u praktičnom smislu. Zahvaljujući radionicama na kojima rade polaznici Političke akademije u okviru predavanja, mladi imaju priliku da steknu bogato iskustvo, znanje i vještine za procese koji ih očekuju ukoliko se odluče aktivno baviti politikom.


Nova: Nastaviti snažan pritisak na vlast – #piskaralo.me\nNova: Nastaviti snažan pritisak na vlast\n12/06/2016 piskaralo.me 0 Comment\nGlavni odbor GO Nove srpske demokratije nova zaključio je danas da je neophodno nastaviti snažan pritisak na aktuelnu vlast, koristeći razne metode vaninstitucionalnog i institucionalnog djelovanja, kako bi se izborili za slobodne i fer izbore.\nGO je zaključio da treba intenzivirati kampanju protiv, kako su kazali, nasilnog i prevarnog pristupanja Crne Gore u NATO.\n“Snažno afirmisati politiku Demokratskog fronta DF kao najjače, najorganizovanije i jedine istinske opozicione političke grupacije”, saopšteno je iz NOVE nako sjednice GO.\nZaključeno je da treba nastaviti organizaciono jačanje Nove, posebno uključujući u politički život što veći broj novih članova, naročito žena i mladih ljudi\n“Izvršiti pripreme da se u najkraćem vremenskom periodu, u svim gradovima organizuju nove tribine, susreti i razgovori sa građanima, predstavnika Nove i DF”, kaže se u saopštenju.\nGO je ocijenio da je DF upornim i višemjesečnim protestima prisilio aktuelni režim na promjenu postojećeg stanja apsolutnog i nekontrolisanog vladanja i suštinski učinio neodrživim položaj Vlade Crne Gore.\nOcijenjeno da je istovremeno ostatak “tadašnje opozicije” odlučio da prihvati poziv predsjednika Socijaldemokratske partije Ranka Krivokapića i učestvujući u rekonstrukciji postojećeg kabineta omogući nastavak vladanja premijera Mila Đukanovića.\nOcjenjuje se da je ulazeći u vlast a odbacujući ponudu DF-a vezano za nastavak protesta, “obaranje kompromitovane vlasti i izbor nove prelazne Vlade koja bi pripremila i organizovala naredne izbore, oni su prestali da budu opozicija i postali su dio režima”.\n“Vlada tzv. izbornog povjerenja programski realizuje ranije definisanu politiku čiji su konkretni ciljevi pristupanje NATO-u, otvorena diskriminacija i nasilna asimilacija srpskog naroda u Crnoj Gori, otimanje preostalih resursa ove zemlje i servilno služenje zapadnim centrima moći”, ocijenio je GO Nove.\nNova je, kako su kazali, protivnik ne samo ove vlasti nego i takvog načina rezonovanja po kome političke stranke prihvataju da se sve bitne odluke za ovaj narod i ovu zemlju donose “tajno u NATO štabovima, a položaj političara zavisi od servilnosti koju pokažu u odnosima sa predstavnicima pojedinih ambasada ili njihovih lokalnih agentura u Crnoj Gori”.\nGO je ocijenio da je DF, kao jedina opoziciona grupacija koja nije pregovarala i potpisivala sporazume sa režimom ili ušla u koaliciju sa DPS-om, ima posebnu obavezu prema opozicionim biračima.\n“Nova srpska demokratija, kao najjači konstituent DF-a, ima dodatnu odgovornost za nastavak borbe koju smo započeli prije više od godinu dana kada smo donijeli odluku o organizaciji protesta i vaninstitucionalnim metodima borbe protiv režima”, navodi se u saopštenju.\n← Tužioce specijalizovati za računarski kriminal\nDanilović ponovo pozvao poslanike da se pridruže timu za praćenje izbora →\nĐukanović-Džonson: Crna Gora bila i ostala promoter EU integracija na Balkanu\nDANU: Bošnjak s mržnjom i neznanjem izrekla niz neistina\nRakčević: Sporazum bi mogao propasti bez promjena u Javnom servisu


Podrška privatnom sektoru | Prvi Portal Bajina Bašta\n12. априла 2022. Prvi Portal\t0 Comments Fond za razvoj, Mikro preduzeća, Ministarstvo privrede, Podrška\nResorno ministarstvo privrede u saradnji sa Fondom za razvoj i Razvojnom agencijom Srbije godinama unazad realizuju programe koji imaju za cilj da pruže podršku malim, srednjim i mikro preduzećima u Republici Srbiji. U vezi sa tim danas su u sali Opštine predstavljeni programi koje je država preko Vlade Srbije kreirala za podršku privatnom sektoru. Predstavnici Regionalne razvojne agencije Zlatibor prisutnima su približiti programe kao i uslove i način konkurisanja na iste.\n”Meni je drago što i privrednici iz Bajine Bašte imaju priliku da koriste ta sredstva, a danas su imali priliku da čuju koji su to pozivi koji direktno mogu uticati na rast i razvoj privrede u Bajinoj Bašti”, izjavila je Nataša Jovanović iz Regionalne razvojne agencije Zlatibor i dodaje da Razvojna agencija Srbije priprema programe za nabavku opreme i to je jedna od aktuelnijih tema.\n”Takodje, godinama unazad je atraktivan program u okviru koga država subvencioniše 25% bespovratnih sredstava u saradnji sa poslovnim bankama koji kroz svoje kredite privrednicima omogućavaju da se sa povoljnijim kamatnim stopama zaduže za kupovinu opreme. Razvojna agencija Srbije takodje u saradnji sa vlasnicima i mentorima pruža podršku na koji način preduzeće može da planira svoju održivost i da proširi poslovanje”, kaže Jovanović.\nMinistarstvo privrede je preko Fonda za razvoj obezbedio tri aktuelne kreditne linije, za žene preduzetnice, za početnike u poslovanju i za firme koje postoje unazad nekoliko godina. Različite kreditne linije definišu i različite kriterijume za dobijanje sredstava, navodi Jovanović\n”U pitanju je 600 miliona bespovratnih sredstava koje je Ministarstvo privrede opredelilo za te programe. Za početnike u poslovanju 150 miliona, za program žena preduzetnica 100 miliona i 350 miliona za kredite za firme koje posluju više od dve godine”, navodi Jovanović i dodaje, da svako ko želi da konkuriše za sredstva, da se obrati u Regionalnu razvojnu agenciju Zlatibor u Užicu na tel 523-065 gde će dobiti detaljne informacije.\nPriprema dokumentacije podrazumeva izradu biznis plana, a ta pomoć je besplatna, poručuje Jovanović.\n← Rakić: Ne palite vatru na otvorenom\nU akciji čišćenja jezera sakupljeno 600 džakova otpada →\n5. априла 2022. Prvi Portal 0


Republika / RASTE PODRŠKA KRKOBABIĆEVOM PROJEKTU: Razvojne agencije u borbi za spas sela!\nčetvrtak, 11. 7. 2019.| 21:12\nU projekat za oživljavanje i spas srpskih sela uključile se i razvojne agencije. Ministar Milan Krkobabić, zadužen za regionalni razvoj, sastao se juče sa predstavnicima Razvojne agencije Srbije i 16 regionalnih agencija iz svih krajeva zemlje.\nGovoreći o ciljevima saradnje, ministar Krkobabić kaže da je cilj jednostavan, razvojne agencije su na terenu, u regionima, znaju specifičnosti i bili su učesnici u kreiranju i definisanju određenih strategija u opštinama.\n- Praktično, želimo da stave na raspolaganje svoje resurse i kadrovski potencijal i da pomognu u realizaciji osnovnih ciljeva u preporodu sela - izjavio je Krkobabić, koji je i kopredsednik Nacionalnog tima za preporod Srbije.\n474 zadruge ukupno otvorene od početka projekta "500 zadruga u 500 sela"\nOn je naglasio da je projekat preporoda sela od posebnog nacionalnog, ekonomskog i bezbednosnog značaja za zemlju, a zatim se posebno osvrnuo na očekivanja u najavljenoj saradnji Nacionalnog tima za preporod sela Srbije i razvojnih agencija.\n- Od vas iz regionalnih razvojnih agencija, pre svega, očekujemo analizu stanja u vašem regionu, a zatim sažet predlog mera šta nam je zajednički činiti da usporimo pražnjenje sela u Srbiji - poručio je ministar.\nKRKOBABIĆ: Od njih želimo da stave na raspolaganje svoje resurse i pomognu u realizaciji osnovnih ciljeva\nZnačajna podrška patrijarha i Vučića\nMinistar Milan Krkobabić istakao je da je nacionalnom projektu "500 zadruga u 500 sela" od izuzetnog značaja podrška predsednika Srbije Aleksandra Vučića i patrijarha srpskog Irineja.\nPolitički analitičar Vladimir Goati podržao je saradnju regionalnih razvojnih agencija, uvažavajući njihovu različitu vlasničku strukturu, i u prvi plan stavio njihovu spremnost da pomognu preporod sela Srbije. Goati se založio za promenu zakonske regulative, koja će sprečiti dalje usitnjavanje ionako malog poseda u Srbiji.\nSkupu, za koji su učesnici ocenili da je prvi u poslednjih nekoliko decenija koji spaja rad razvojnih agencija i problem sela, prisustvovali su još Branko Maričić, doajen zadrugarstva, Branislav Gulan, agroekonomski analitičar, Snežana Petrović, predsednica Odbora Skupštine Srbije za privredu, regionalni razvoj, trgovinu, turizam i energetiku, kao i predstavnici zadružnih saveza Srbije i Vojvodine.\nJedno selo, jedna zadruga i ljudi ostaju\nSrbija Selo Milan Krkobabić Zadruga Zadruge Srpsko selo Razvojna agencija Srbije


Gas može da bude jeftiniji, škriljci se ne isplate\nGeneralni sekretar Udruženja za gas Vojislav Vuletić izjavio je da bi bilo korisno preispitati cenu gasa u Srbiji i potražiti bilo kakvu mogućnost za sniženje. Prema njegovim rečima, to bi bilo veliko olakšanje za građane.\nVuletić je rekao da očekuje da će naša zemlja za dve do tri godine moći da dobija jeftiniji gas iz Rusije, kada počne da se eksploatiše gasovod Južni tok jer veliki tranzitni deo tog gasovoda treba da prođe kroz Srbiju, što će poboljšati našu poziciju u pregovorima za nižu cenu gasa.\nOn je napomenuo javnost ne zna tačnu cenu po kojoj Srbijagas kupuje gas od Gasproma, jer je to poslovna tajna između dve energetske kompanije, što važi i za sve ostale zemlje, ali je naglasio da na cenu gasa utiču razni faktori - trgovački, ali i politički.\n- Kada je reč o poskupljenju gasa, treba naći balans između mogućnosti potrošača i troškova prodavaca - rekao je Vuletić i naglasio da Srbijagas mora da se ponaša tržišno kako bi uspeo da naplati ono što proda i da bi mogao efikasno da posluje.\nOn je ukazao da je nemoguće porediti cene gasa u Srbiji i drugim zemljama regiona, jer svaka zemlja ima različit nivo sopstvenih resursa i različite količine gasa koje uvoze, što sve zajedno utiče na cenu gasa.\nGovoreći o mogućnosti dobijanja nafte i gasa iz uljnih škriljaca u Aleksincu, Vuletić je rekao da je to finansijski neisplativo dok god ima nafte, ali i ekološki rizično, jer bi se u Srbiji škriljci morali eksploatisati podzemno, na velikim dubinama.\n- Ni jedna od tehnologija eksploatacije škriljaca nije nova, već je samo pitanje koliko su stare tehnologije usavršene i koliko je smanjena mogućnost stvaranja otpadnih voda, pepela i šljake - rekao je on i naglasio da škriljci u Estoniji najviše služe za proizvodnju električne energije, njihovim sagorevanjem.\nOn je u prilog neisplativosti te tehnologije naveo da je, prema ranijim procenama, kada je cena nafte bila devet dolara za barel, nafta iz škriljaca koštala oko 40 dolara, a kad je cena nafte povećana na 40 dolara i ona iz škriljaca je porasla na 120 dolara za barel.


Novi napad na američku vojsku u Siriji, pet osoba poginulo (video) - 21.01.2019, Sputnik Srbija\nNovi napad na američku vojsku u Siriji, pet osoba poginulo (video)\nNajmanje pet osoba je poginulo u napadu na kolonu američkih i kurdskih snaga u Siriji, javlja agencija AFP, pozivajući se na nevladinu organizaciju „Sirijska... 21.01.2019, Sputnik Srbija\n12:01 21.01.2019 (Osveženo: 12:35 21.01.2019)\nNajmanje pet osoba je poginulo u napadu na kolonu američkih i kurdskih snaga u Siriji, javlja agencija AFP, pozivajući se na nevladinu organizaciju „Sirijska opservatorija za ljudska prava“, čije je sedište u Londonu.\nKako javlja AFP, napad je izveo samoubica u automobilu punom eksploziva. Ubijeni su pripadnici „Demokratskih snaga Sirije“ (Kurdi), koje podržavaju SAD, dok su dva američka vojnika povređena.\nRanije je agencija SANA javila da je došlo do eksplozije u provinciji Haseke, koja se nalazi na severoistoku Sirije. Libanska televizija „Majadin“ je javila da je automobil eksplodirao na kontrolnom punktu kurdskih snaga tokom prolaska vojne patrole međunarodne koalicije na čelu sa SAD.\nPodsetimo, prošle nedelje su četiri američka vojnika poginula, dok su tri povređena u eksploziji u Manbidžu. Američki predsednik Donald Tramp je prošlog meseca najavio povlačenje snaga SAD iz Sirije, što je izazvalo zabrinutost i nametnulo pitanje kako će se popuniti bezbednosni vakuum na mestu gde su dosad bile američke snage.


Mario Željo Milošević potvrdio je titulu najboljeg igrača u snukeru, i šesti put je osvojio trofej „najboljeg među najboljim“ i odbranio naslov prvaka države.\nProteklog vikenda u Sarajevu odigrano je posljednje kolo Carlsberg snooker lige BiH i takmičenja „Best of the Best“.\nU sarajevskim snooker klubovima Union Jack i Mercur odigran je završni masters turnir u snookeru. Ukupno 24 najbolje plasirana igrača iz prethodno odigranih kola iz Sarajeva, Tuzle, Bugojna i Kiseljaka odmjerili su svoje snage u grupnoj fazi takmičenja po sistemu „best of 3“.\nNakon odigrane grupne faze 16 najboljih igrača zauzelo je svoja mjesta u finalnoj fazi takmičenja po „knock out“ sistemu. Bez većih preokreta takmičenje se nastavilo u oba sarajevska snooker kluba.\nIznenađenje Mastersa sigruno je bilo ispadanje najboljeg bugojanskog igrača u četvrtini finala, Zlatana Fuke koji je izgubio 3:0 od izuzetno nadahnutog Edina Kovačevića iz Tuzle.\nLIFE: Višestruki šampion BiH otišao autobusom i briljirao u Beogradu\nMirza Vuković ipak nije imao snage da se odupre sjajnom Miloševiću te je rezultatom 3:1 izgubio i zauzeo svoje mjesto u borbi za trećeplasiranog. U krajnje interesantnom meču između Adisa Buraka i\nEdina Kovačevića u posljednjem petom frejmu Kovačević je ipak izgubio te je također obezbijedio sebi poziciju za borbu za treće mjesto.\nDodjelu zasluženih novčanih nagrada tradicionalno je izvršio Muamer Karabeg ispred partnera projekta – kompanije Carlsberg, zajedno sa našim prvim licenciranim sudijom snookera ispred EBSA-e Almedinom Hodžićem.\nOvo je posljednje takmičenje u snookeru, a naredna sezona počinje u septembru.


CG ima najbrže rastuću ekonomiju u regionu – Mladi Nikšića\nCG ima najbrže rastuću ekonomiju u regionu\nEkonomski rast na Zapadnom Balkanu nastavljen je i 2017. godine, ali sporijim tempom nego 2016. Najbrže u regionu su rasli Crna Gora i Kosovo, navodi se u posljednjem ekonomskom izvještaju Svjetske banke za Zapadni Balkan, prenosi portal RTCG.\nIzvještaj SB potvrdio je i ocjene iz Vlade, ali i premijera Duška Markovića koji je nedavno medijima kazao da dosadašnji rezultati ukazuju na dobre trendove, te istakao da će se nastaviti i stopa ekonomskog rasta, ali i porast broja novih radnih mjesta.\nSvjetska banka i ove godine očekuje snažan priliv stranih investicija u Crnoj Gori, ali i nastavak fiskalne konsolidacije.\nU zemljama Zapadnog Balkana je, kako navodi SB, u prvoj polovini ove godine otvoreno 230.000 radnih mjesta, što je porast od 3,8 odsto u odnosu na isti period prošle godine, i jednako je stanju prije izbijanja svjetske krize, 2008. godine.\n“Zapošljavanje se vratilo na nivo prije krize, iako je nezaposlenost ostala visoka”, kazala je Šujster.\nNavela je i da je pozitivna vijest da je, ove godine, više od polovine radnih mjesta bilo otvoreno u privatnom sektoru.\n“Neto priliv stranih direktnih investicija povećan je u Crnoj Gori koja je predvodnik u regionu”, kazala je Šujster.\nKazala je i da je potrebno je stvoriti fiskalni prostor za podršku razvoju u regionu.\nPodsjetila da je u Crnoj Gori u toku implementacija Fiskalne strategije kojom se želi zaustaviti rast duga kroz smanjenje deficita.\n“Proces fiskalne konsolidacije treba nastaviti i pozdravljamo napredak koji je ostvaren ove godine. U Crnoj Gori je zakonodavni okvir omogućio dodatno smanjenje nekvalitetnih kredita”, kazala je predstavnica SB.\nPored toga SB, očekuje snažniji rast EU što bi trebalo da utiče na naš region.\n“Zbog pridruživanja EU, u regionu je važno zadržati foks na reforme, bez obzira na političke cikluse”, zaključila je Šujster.\nZa auto-put tri četvrtine državnih investicija\nZa troškove arbitraže tri miliona


Nedved: "Težak okršaj, ali se počinje od 0:0" | Ju1897.net\nNedved: "Težak okršaj, ali se počinje od 0:0"\nObjavio: Gaetano Scirea u 13:02h / Kategorija: Izjave\nPavel Nedved, potpredsednik Juventusa, navodi da će okršaj sa Real Madridom biti težak, ali i da očekuje od Paula Dybale da ispiše stranice istorije kluba.\n"Pred nama su dve lepe utakmice, igraćemo sa jakim timom koji je osvojio dve poslednje Lige šampiona. Gledao sam utakmicu u Parizu, impresionirao me je Real. Pred nama su dve teške utakmice, ali ćemo se potruditi da budemo pravi Juventus. Ne verujem da će Kardif imati psihološki uticaj, ovo su dve nove utakmice i počinje se od rezultata 0:0. Imamo dva suspendovana igrača, ali im možemo naškoditi."\n"Higuain i Dybala su veoma važni protagonisti, važni su za Juventus i žele biti važni i reprezentaciji Argentine. Zadovoljan sam njihovim nastupima. Sada je na Dybali da ispiše strane istorije Juventusa i svetskog fudbala. U proteklom periodu je bio veoma profesionalan i može samo napredovati."\n"Real je navikao da igra odlično u jednoj utakmici, videlo se u finalu. Izašli su nakon poluvremena i odigrali bez problema. Naše šanse su veće u dvomeču, iako će biti poteškoća. Juventus prolazi kroz dobar period, kada su određeni igrači u odličnoj formi, što se videlo u šampionatu i protiv Tottenhama."\n"Real je u potpunosti fokusiran na Ligu sampiona, jer nemaju druge ciljeve. Uradiće sve da ponovo osvoje trofej. Nama će biti teže jer igramo na tri fronta, sa jedne strane je lepo jer to radimo svake godine, ali znam koliko može to otežati situaciju igračima. Ipak, spremni smo da se suočimo sa ovim delom sezone. Odsustvo Pjanića i Benatie je otežavajući faktor jer su veoma važni za nas, ali počinjemo od rezultata 0:0 i pružićemo naš maksimum."


Prvi rođendan Eko smajl kartice | Auto magazin\nPočetna strana » Info » Prvi rođendan Eko smajl kartice\nPrvi rođendan Eko smajl kartice\nNa beogradskom splavu Hot Mes, kompanija Eko proslavila je prvi rođendan Eko smajl kluba. Za godinu dana, Eko kartice poseduje više od 250 hiljada korisnika, koji sakupljene bodove menjaju za neki od 150 poklona iz Smajl kataloga.\nUz prisustvu mnogobrojnih gostiju, partnera programa, medija i istaknutih ličnosti, Eko je ovu prigodu iskoristio i da pomogne. Generalni direktor kompanije Eko Srbija Goran Dejanović, i direktor internacionalih operacija, Petros Karalis, uručili su donacije osnovnoj školi Jefimija iz Obrenovca, u iznosu od 50.000 eur za rekonstrukciju i popravku štete nastale prilikom vremenskih nepogoda u Obrenovcu. Pomoć su dobila i tri Doma za decu bez roditeljskog staranja i decu ometenu u razvoju, u vidu goriva, opreme za rad i robe u vrednosti od 1.000.000 dinara.\nSve prisutne na proslavi obradovala su lepa iznenađenja u vidu poklona koji su izvlačeni na lutriji, a nije izostalo ni svečano sečenje rodjendanske torte uz duvanje svećica u prisustvu proslavljenih košarkaša Vlade Divca i Žarka Paspalja.


1059\tObjavljeno 02 april 2018 Autor: Dejan Janković\nPrisutnima se obratila pomoćnik ministra u Ministarstvu porodice, omladine i sporta Bosiljka Bošnjak koja je istakla je da Ministarstvo prepoznalo rad Udruženja „Duga“ i finansijski ga podržalo.\n„Vlada i resorno Ministarstvo žele da skrenu pažnju javnosti na probleme sa kojima se susreću porodice koje imaju djecu sa autizmom, njima treba pomoć cijelog društva, a ne samo određenih institucija“, dodala je Bošnjak.\nNačelnik opštine Gradiška Zoran Adžić rekao je da je ove godine u budžetu za ovo udruženje izdvojeno 10 000KM, dok je u 2017. godini taj iznos bio 4000 KM.\n„Povećanje je prvenstveneno bilo potrebno zbog angažovanja logopeda, a mi smo pri kraju da sa Domom zdravlja dogovorimo da zaposle logopeda koji će raditi sa djecom oboljelom od autizma, na taj način ćemo pomoći i djeci i njihovim porodicama“, naveo je Adžić.\nPredsjednik Udruženja „Duga“ Saša Kasagić da ova manifestacija do sada nije realizovana u Gradišci, kao i to da je Udruženja postiglo značajan napredak kada je riječ o radu sa djecom sa autizmom, ali i djecom koja imaju druge poteškoće u razvoju.\n„Imamo logopeda i psihologa, i od nedavno trenera specijalnih sportova. Za roditelje je posebno važno da su sve usluge besplatne, jer su do sada iste morali plaćati u ustanovama u Banjaluci“ dodaje Kasagić.\nNa manifestaciji „Srcem od autizma“, učestovali su Servis centar „Dajte nam šansu-Zvjezdice“ iz Banjaluke, učenici Osnovne muzičke škole „Branko Smiljanić“ iz Gradiške, djeca iz Udruženja „Duga“ i vokalni solista Nemanja Jovanović.\nPokrovitelj manifestacije bila je Opština Gradiška.


Energyobserver - REGION/EU / AUTOR IGOR TODOROVIĆ / ENERGETSKA EFIKASNOST/ VATTENFALL ĆE INSTALIRATI NAJVEĆI EVROPSKI BOJLER NA STRUJU IZ OBNOVLJIVIH IZVORA\nHolandija je Vattenfallu izdala dozvolu i odobrila subvencije iz svog mehanizma SDE++ za podizanje sistema od 150 megavata za pretvaranje električne u toplotnu energiju u kompanijinom postrojenju u opštini Dimen u Amsterdamu. Firma sa sedištem u Solni kod Stokholma raspisala je tender za izgradnju i saopštila da će sredinom sledeće godine doneti konačnu odluku o investiciji.\nVeruje se da će ovaj bojler biti najveći u Evropi, kažu u švedskoj kompaniji i dodaju da bi 2024. mogao da bude pušten u rad.\n“Vattenfall želi da 2040. snabdeva amsterdamski region u potpunosti sa održivom toplotnom energijom. Pored električnih bojlera, Vattenfall tako radi i na iskorišćavanju drugih održivih izvora toplotne energije, poput biomase, geotermalnih izvora, toplote iz data centara i vode i otpadnih voda”, izjavila je Ulrika Jardfelt, koja u kompaniji rukovodi sektorom toplotne energije.\nHolandski program SDE++ je za subvencije za obnovljivu energiju i druge tehnologije koje omogućavaju da se smanje emisije ugljen-dioksida. Za bojler u Amsterdamu je zamišljeno da zagreva vodu i distribuira je domaćinstvima i kompanijama ili da je čuva u izolovanim tankovima.\nInstalacija treba da ima dva rezervoara, isto kao i sistem koji Wien Energie gradi u Beču.\nElektrični bojler će odmenjivati elektrane na gas kada u sistemu ima viška električne energije iz vetroparkova i solarnih farmi\n“Električni bojler se pali jedino kada je miks u elektroenergetskom sistemu održiv, s mnogo struje od sunca i vetra. Onda kada nema dovoljno zelene energije, pogoni na gas u Dimenu su i dalje potrebni za proizvodnju struje – a te elektrane takođe veoma efikasno snabdevaju toplotnom energijom. Očekujemo da će ta postrojenja na gas ostati neophodna u narednim desetlećima za bezbednost snabdevanja u Holandiji; u početku na gas, ali kasnije na vodonik iz obnovljivih izvora”, kaže Alexander van Ofwegen, direktor za toplotnu energiju u Vattenfallu u Holandiji.\nMaksimalni kapacitet će dostići 200 megavata\nVeliki bojler u Amsterdamu će raditi nekih 2.000 sati godišnje, uz maksimalni kapacitet od 200 megavata, navode u Vattenfallu. Kompanija tvrdi da će efikasnost biti 99,9 odsto i da će izmenjivačem toplote biti konvertovana energija iz otpadnih voda iz zgrada i biti skladištena u sistemu. Po projektu, postrojenje za pretvaranje električne u toplotnu energiju će biti dugačko 30 metara, široko 20 i visoko 15 metara.\nVattenfall očekuje da će u početku pokrivati 15 odsto potreba za toplotnom energijom u oblasti Amsterdama pomoću struje iz obnovljivih izvora. Saopštio je da namerava da podiže broj sati korišćenja bojlera, s obzirom na rast broja vetroelektrana i solarnih parkova u Holandiji.\nKompanija je 2019. završila ovakav sistem kapaciteta 120 megavata u svom pogonu Reuter West u Berlinu i priključila ga na grejnu mrežu.


Boljšoj balet 2017/18 u bioskopu Cineplexx UŠĆE Shopping Center Prolog\nBoljšoj balet 2017/18 u bioskopu Cineplexx UŠĆE Shopping Center\nŠestu godinu zaredom posetioci bioskopa Cineplexx UŠĆE Shopping Center imaju priliku da uživaju u izvođenjima Boljšoj baletana velikom platnu.\nU okviru sezone 2017/2018 biće prikazana čak tri istorijska baleta za koje je koreografiju pripremio Aleksej Ratmanski – „Gusar“ na otvaranju 22. oktobra, balet inspirisan epskom poemom Džordža Gordona Bajrona; nova produkcija Šekspirovog klasika „Romeo i Julija“, koja baca potpuno novo svetlo na najslavnije ljubavnike svetske književnosti i koja nam stiže 21. januara; i balet „Plamen Pariza“ koji će 4. marta oživeti duh francuske revolucije na sceni. Posebna poslastica nam stiže 26. oktobra. U pitanju je balet „Ukroćena goropad“ koji se izvodi jedino u Boljšoj teatru i nije ga moguće pogledati nigde više.\nU okviru sezone, sve posetioce 17. decembra očekuje tradicionalno prikazivanje jednog od najvećih klasika na svetu, baleta „Krcko oraščić“, zasnovanog naHofmanovoj priči. Na programu ove sezone je i balet „Žizela“ u kome 8. aprila prima balerina Svetlana Zaharova tumači najpoželjniju žensku ulogu klasičnog baleta u ovom večnom klasiku koji očarava publiku Boljšoja preko 150 godina. Jedinstvena Boljšojeva verzija „Kopelije“ koja se izvodi 10. juna naredne godine gledaocima donosi zapanjujuću rekonstrukciju koreografije iz 19. veka, dok izvođenje Boljšojevih zvezda otvara još neslućene emocionalne dimenzije prekrasne tragične priče „Dama s kamelijama“ koja se na platno bioskopa Cineplexx može pogledati 4. februara.\nUkoliko se odlučite za sezonu u celosti, cena ulaznice iznosi 1.000 dinara po izvođenju. Kupovinom karata za 4 ili više izvođenja u sezoni ostvarujete pravo na sniženu cenu karte od 1.300 dinara. Pojedinačne karte su u prodaji po ceni od 1.500 dinara po predstavi. Više informacija možete naći na sajtuwww.cineplexx.rs .\nKatie već dve godine u vezi sa poznatim glumcem?\nĆerka Vitni Hjuston glumi majku Vitni u biografskom filmu?\nRichard Gere ima novu devojku


Listanje starih novina: START KABLOVSKE TV U BEČEJU - Prvi prenos iz redakcije „Mozaika“\nDirektnim prenosom iz naše redakcije, 11. novembra, počeo je eksperimentalni program kablovskog distributivnog sistema BeNet.\nBio je to ujedno i prvi prenos u okviru dvosmerne kablovske mreže, za sada jedinstvene u našoj zemlji. Njime su demonstrirane samo neke od inače višestrukih prednosti ovog sistema nad onim do sada instaliranim kod nas, kao što su mogućnosti da svaki korisnik može i da emituje program, kao što su ostvarive povratne veze sa Internetom i Intranetom brže i sa više kapaciteta, da je preko mreže BeNeta i pomenutih komunikacionih sistema moguće (jeftinije) telefoniranje, pa čak i interaktivno, kada se sagovornici gledaju na ekranu. Da pomenemo i mogućnost, za privredu veoma važnu, povezivanja računara u okviru mreže BeNeta i na taj način brže razmene neophodnih informacija.\nPrvi direktni kablovski TV prenos obavio je investitor, vlasnik BeNeta, Dragan Belić, a potom je prezentacija sistema nastavljena u Skupštini opštine. U kabinetu predsednika opštine mr Endrea Husaga istaknute su i druge prednosti BeNeta, među kojima je za novinare i ostale uzvanike najinteresantnija bila mogućnost da se sa razvojem mreže u programu pojavi i TV Bečej. Prilikom ustupanja prava na izgradnju kablovsko-distributivnog sistema Skupština opštine je za sebe rezervisala dva, a sam izvođač BeNet jedan TV kanal, preko kojih bi se mogao emitovati informativni program.\nPredsednik Izvršnog odbora Zoran Stojšin i predsednik komisije tog odbora za projekat kablovske TV Miloš Mihajlović još jednom su istakli princip kojim se lokalna uprava rukovodila prilikom ustupanja prava na izgradnju kablovske televizije, a taj je da uprava u projekat nije uložila nijedan dinar, odnosno da je koncesija uslovljena obavezom investitora da može da naplaćuje samo priključenje na već izgrađenu mrežu i da pre toga mora da prikaže njene tehničke mogućnosti, što je ovom prezentacijom i ispunjeno.\nPrezentacija mogućnosti BeNeta bila je i prilika da se podseti da je kablovski TV sistem u Bečeju krenuo tek u trećem pokušaju, da je projektom bilo predviđeno da se do kraja ove godine, pored montaže antenskog sistema na krovu robne kuće „Univerzal“ u Lenjinovoj, izgradi i pet magistralnih pravaca mreže u gradu. Društvene, ekonomske i ratne (ne)prilike uslovile su da se, nažalost, magistralni pravci i sekundarni delovi kablovske mreže pletu tek iduće godine. Za sada je na BeNet priključeno tek dvadesetak pretplatnika, ali se računa da će vremenom, a posebno ako se prilike u našoj zemlji poboljšaju, razvoj sistema teći po planu.\nPomenimo, u našem listu više puta je obljavljena cena priključka od 300 maraka (150 odmah, ostalo na 6 ili 12 rata) i mesečna pretplata od 2 marke. To nije malo, ali je daleko povoljnije od montaže tehnički kvalitetnijih i skupljih individualnih antenskih sistema. Dakle, prednost BeNeta je da se prate skremblovani i digitalni programi bez novčanih ili tehničkih intervencija na kućnim instalacijama, potom jeftiniji pristup svetskim komunikacionim mrežama itd. Administracija BeNeta je u Novosadskoj ulici (zgrada Zemljoradničke zadruge) broj 2, na prvom spratu (soba broj 10), a dežurni telefon 24 sata na dan je 063/773-463.\nT. Brankov (Bečejski mozaik, broj 48, 12. novembar 1999. godine)\nViše iz ove kategorije « Promocija knjige u biblioteci: Lovstvo u Vojvodini\tSto godina od smrti Laze Kostića: Veličina koja je ostavila izazov za 21. vek »


RTCG - Radio Televizija Crne Gore - Nacionalni javni servis :: Fudbal :: De Rosi: Bili smo demoralisani\nREAL POKAZAO SNAGU 20. 09. 2018. 23:08 >> 22:50 0\nREAL POKAZAO SNAGU\nDe Rosi: Bili smo demoralisani\nFudbaler Rome Danijele De Rosi rekao je da je njegova ekipa bila demoralisana u porazu od Real Madrida 0:3 u Ligi šampiona.\n"Uvijek se demorališete kada igrate protiv ekipe koja vas natjera da trčite a da ne vidite gdje je lopta. Imali smo šanse iz kontranapada, ali oni imaju veoma kvalitetne odbrambene igrače, kao i napadače i nije ih lako proći", rekao je De Rosi za Skaj.\nRoma je sinoć na "Santjago Bernabeu" izgubila od Reala sa 0:3 u prvom kolu Lige šampiona.\n"Možete da čitate utakmicu na hiljadu načina, ali kada vas napadnu talentovani igrači, pronaći će način da prođu. Oni su jaki, ali i mi moramo da budemo svjesni naše snage i da je još jednom pokažemo", dodao je on.\nDe Rosi je naveo da ekipa mora brzo da zaboravi poraz.\n"Ostaje nam da naporno radimo, da se koncentrišemo na narednu utakmicu u prvenstvu protiv Bolonje. Potrebni su nam bodovi u Seriji A, i to će biti teško", rekao je De Rosi.\n17:55 Poluvrijeme: Crna Gora - Ukrajina 15:7


AMERI I NATO, ŠTA ĆETE SAD?! PUTIN JASAN, NEĆEMO NAPUSTITI DONBAS BEZ OBZIRA NA SVE! Ako neće mirno rešenje, Rusija zna šta joj je činiti! - Informer\nVostok.rs | 14. 02. 2021.\nRusija neće napustiti Donbas bez obzira na sve, ali pre nego što donese bilo kakvu odluku, mora se razmisliti o posledicama, rekao je predsednik Vladimir Putin\nVladimir Putin Ukrajina NATO SAD poruka Donbas\nNORVEŽANI NEĆE DA LJUTE PUTINA, AMERIMA REKLI "NE"! Vaše rakete neće na našu teritoriju! Neverica u Glavnom štabu NATO!\ntako Rusija nedaj da vas prave budalama zapadni kriminalci\nVeć kasnite. Trebalo je još juče da ste u Donbasu, a on vam se ne bi dogodio da ste bili na vreme na Kosovu i Metohiji.\nKoju količinu drskosti ima Zapad da određuju kako će koji narodi da uređuje svoje Države, da otuđene delove vrate, da Narod pati zbog sankcija Zapada, da oni kroje mape država? Zadah političke smradi, car Ruski će da odagna od Rusije i Rusa.


Održana sednica Štaba za vanredne situacije - iKragujevac\npetak, 20 mart 2015 14:48\nNa 14. redovnoj sednici gradskog Štaba za vanredne situacije razmatrano je stanje na teritoriji grada Kragujevca posle obilnih padavina koje su dovele do ugrožavanja stambenih objekata i komunalne infrastrukture.\nKao najveći problemi istaknuta su klizišta i to 15 manjih i dva veća, od kojih je trenutno najteža situacija u Vinjištu. Problemi postoje i na velikom broju vodotokova, kanalima i propustima. Članovi Štaba upoznati su da je pokrenut postupak javne nabavke za čišćenje i uređenje Kozujevačkog, Divostinskog i Bresničkog potoka.\nKomandant Štaba za vanredne situacije, gradonačelnik Kragujevca Radomir Nikolić rekao je da je u obilasku najugroženijih tačaka u gradu i okolini i sam bio u prilici da vidi koliko su ozbiljni problemi koji su dugogodišnji i dodao da, bez obzira na tešku finansijsku situaciju, za ovakve namene sredstva moraju biti obezbedjena jer se radi o životima i bezbednosi naših sugrađana. Kancelariji za obnovu biće upućen zahtev za pomoć u sanaciji klizišta u Vinjištu uz prateću dokumentaciju a prema procenama oko 18 miliona dinara potrebno je za rešavanje ovog problema.\nGradski štab za vanredne situacije usvojio je danas zaključak kojim se JKP “Vodovod i kanalizacija“ nalaže da preduzme neophodne mere sanacije na osposobljavanju putnog kanala Kragujevac-Teferič-Jabučje-Bukurovac-Bešnjaja a JKP Čistoća da preduzme operativne mere na sanaciji ovog putnog pravca. U skladu sa definisanim lokacijama mogućih rizika obavezuje se JKP “Vodovod i kanalizacija“ da izda odgovarajuće naloge za sprovođenje preventivnih mera zaštite na teritoriji grada Kragujevca.\nUsvojen je i Operativni plan odbrane od poplava za ovu godinu koji je prema rečima sekretara Sekretarijata za vanredne situacije i planiranje odbrambenih priprema Dragoša Radovanovića veoma značajan. On je podsetio da ga Republika Srbija donosi u januaru i da ga je grad Kragujevac usaglasio sa republičkim. “Osnovni elementi plana razmatrani su na gradskom Štabu i upućen je na saglasnost “Srbija vodama“ a nakon toga ide na Gradsko veće i Skupštinu grada na dalju nadležnost“. Ono što će u delokrugu svojih nadležnosti uraditi “Srbija vode“ je vraćanje Sušičkog potoka u prvobitno stanje, što je deo ovogodišnje plana rada ovog javnog preduzeća.\nNa današnjoj sednici Štaba za vanredne situacije razmatrano je i stanje sistema protivgradne zaštite na teritoriji grada Kragujevca za nastupajuću sezonu 15.april- 15.oktobar 2015.godine. Grad se potrudio da u ovoj godini nabavi određen broj raketa –komandant Štaba Radomir Nikolić rekao je da je za sada nabavljeno 96 raketa i da je to 25% od ukupnih potreba. “Mi ćemo u toku sezone ponoviti ovaj javni poziv kako bi obezbedili dovoljnu količinu raketa za čitavu sezonu. Ozbiljno smo razmatrali ovu problematiku za svaku od 32 protivgradne stanice na području grada Kragujevca a odvojićemo i značajna finansijska sredstva za nadoknadu strelcima tako da će sezona u Kragujevcu početi na vreme, 15.aprila“, zaključio je Nikolić.


Oбрадовић наjавио обраћање суду и тужилаштву | Socijalistička partija Srbije\nObradović najavio obraćanje sudu i tužilaštvu Vesti\n4 jula, 2013 u 12:28\nBEOGRAD – Ministar prosvete, nauke i tehnološkog razvoja i zamenik predsednika SPS-a Žarko Obradović izjavio je danas da će se obratiti sudu i tužilaštvu zbog, kako tvrdi, medijskog javnog poziva da bude linčovan.\nObradović je u Jutarnjem programu TV Pink ocenio da je apsolutno neprihvatljivo da se objavi medijski poziv da “ministar bude obešen na Terazijama” i upitao da li je moguće da razgovor o maloj maturi može da proizvede takve stavove.\n“Ukoliko bude slučajeva da se pojavi eventualno negde veći broj đaka u odnosu na broj koji je planiran, mi imamo rešenje zajedno sa direktorima škole”, najavio je Obradović.\nGovoreći o poništavanju male mature, Obradović je podsetio da je\nzahvaljujući energičnoj akciji MUP i Uprave kriminalističke policije, uhvaćena osoba koja je krala testova i da se saznalo da je imala pomagače koji su distirubirali testove i da je u toku taj proces.\n“Tužilaštvo će kvalifikovati tu vrstu krivičnog dela i pravosuđe će dati svoj sud”, rekao je Obradović.\nSpremni smo za svaki razgovor o rekonstrukciji\nMinistar prosvete, nauke i tehnološkog razvoja i zamenik predsednika SPS-a Žarko Obradović izjavio je danas da su u toj partiji apsolutno spremni za svaki razgovor o rekonstrukciji vlade.\nObradović smatra da bi bilo logično da se razmatra i oceni rad ministara i najavio razgovore i sa partnerima, jer lideri stranaka vladajuće koalicije SNS, SPS i URS Aleksandar Vučić, Ivica Dačić i Mlađan Dinkić, kako je istakao, još nisu o tome ni počeli razgovore.\nObradović je, gostujući u Jutarnjem programu TV Pink, rekao da u vladi mora da postoji timski duh i ako postoji timski duh i energija da se radi bolje i brže, onda za vladu nije bitno da li će neko personalno biti u vladi ili neće.\nNa pitanje šta očekuje od rekonstrukcije Vlade i naslovima u pojedinim medijima u kojima se spominje i njegovo ime, Obradović je odgovorio da “nije uopšte poenta” da li se on “boji ili ne boji”.\n“Mi koji se bavimo javnim poslom moramo da budemo spremni na svako rešenje”, dodao je Obradović.